
Senecaphilosophas in epistula quadam (108, 24—35) futurum 
philologum, qualem sibi animo praesumeret, summa cum nostra 
expressit iucunditate. Quo loco cum universe demonstret multum 
ad rem pertinere, quo proposito ad quamque rem accedas, in 
informando philologo futuro, qua ratione sibi is uti videatur in 
antiquorum operum explanatione , exempla quaedam profert 
Vergiliana. Quorum hobis gravissima sunt tria, quippe quibus 
Seneca valde distincte eam explanationis rationem adumbraverit, 
quae nostra demum aetate planius atque diligentius exercetur : 
ut quod cuique scriptori proprium sit dicendi genus, id accurate 
ex singulis eius libris colUgatur atque ad hanc inprimis collectam 
verborum copiam vel ut ita dicam indicem ipsius scriptoris inter- 
pretatio et emendatio revocetur. 

Sed in tali indice distinguenda sunt et ea quae propria ipsis 
scriptoribus verba et voces et ea quae ab aliis fontibus hausta 
sunt. Cuius rei in utramque partem Seneca eo loco, quem supra 
diximus, praeclarissima exempla protulit : atque in illam partem 
„Fugit inreparabile tempus" (Georg. III, v. 284) et 
„Optin;ia quaeque dies miseris mortalibus aevi 
Prima fugit^ (ibid. v. 66) 
addens: „observet (sc. grammaticus futurus) quotiens Vergilius 
de celeritate temporum dicit, hoc uti verbo fugit^; alterum 
^Subeiint morbi tristisque senectus^ (ibid. v. 67) et 
^Pallentesque habitant morbi tristisque senectus^ (Aen. 
VI, V. 275) addens : ;,ait Vergilium semper una ponere morbus et 
senectutem,*^ 

In alteram partem explanationis exemplum attulit ex Verg. 
Georg. III, 261 : 

„Quem super ingens 
Porta tonat caeW^ 

quae verba Vergilium ex epigrammate quodam Ennii, Ennium 
ipsum ex Homero (II. V, 749 : TcuXat [i6xov oOpavoO) sumpsisse 
adnotat ac plane facete addit: „Felicem se putat quod invenerit, 
unde visum sit Vergilio dicere ^quem super etc" ; Ennium hoc 
ait Homero subripuisse, Ennio Vergilium.* 

Nec tamen qui nunc in hoc antiquorum operum explanationis 
genere versantur, acquiescunt in eiusmodi interpretandi ratione, 
sed scriptoris ingenio atque indole annis vertentibus converso 
converti quoque perfectioremque evadere sermonis habitum docent. 

Atque talem sermonis conversionem doctissimus praeceptor 
meus Woelfflinus exstare edocuit in Taciti operibus, qui in 
prioribus suis libris longe alia dicendi arte uteretur atque in 
posterioribus. Nam in libro, qui Agricola inscribitur, cum ex 
aliis fontibus sua conquisivit tum Sallustium praecipue imitatus 
est. Sed hac imitatione in sequentibus suis operibus magis magis- 
que omissa in ultimo, qui annales dicuntur, libro sinceram per- 
fectamque proprii Tacitei sermonis imaginem reliquit. 

Atque in Taciteo sermone ut ille certos quosdam gradus 
persecutus est, ita in Ciceroniano idem mihi videtur esse facien- 
dum, cum praesertim ipse Cicero pluribus locis de sermonis sui 
mutatione quadam loquatur. 

Cum Cicero ad rempublicam accederet, Romae Asiana, quae 
dicitur, eloquentia viguit, qua Hortensius inprimis usus summam 
sibi gloriam comparaverat. Atque initio quidem Cicero quoque 
eam secutus est, sed cum biennium in causis versatus et iam in 
foro nomen eius maxime celebratum esset, Roma profectus 
(a. 80/79) Athenas se contulit ac deinde tota Asia peragrata 
Rhodum venit ibique^oZonm clarissimum oratorem se applicavit. 
jjls — ut ait ipse in Brut §.316 — de^dit operam, ut nimis re- 
dundantes nos et superfluentes iuvenili quadam dicendi impunitate 
ac licentia reprimeret et quasi extra ripas diffluentes coSrceret. Ita 
recepi me biennio post non modo exercitatior, sed prope mutatus^'^ 
idem dicit Quintil. XII, 6 extr. „Apollonio Moloni, quem Romae 
quoque audierat, se rursus formandum ac velut recoquendum 
dedit.^ 

Quibus ex locis elucet, quanti momenti Molonis institutio 
fuerit ad Ciceronis artem dicendi. Quae vitiosa iuveniUs redun- 
dantia, qua voce etiam Orat. §. 108 utitur, unde nata sit si quae- 
rimus, ad opimum illud tumidiusque Asianum dicendi genus 

referenda esse mihi videtur. Quibus enim locis scriptores eius 
mentionem faciunt, redundans inprimis et superfluens esse demon- 
strant velut Cic. Brut. §. 51 parum pressi et nimis redundantes, 
de opt. gen. orat. §. 9 illos potius (sc. imitemur), qui incorrupta 
sanitate sunt, quod est proprium Atticorum^ quam eos, quorum 
vitiosa abundantia est, quales Asia multos tulit, Quintil. XII, 10, 
16 cum hi pressi et integri (sc. Attici) ; in his nihil superflueret 
. . . nihil inane aut redundans ferebant. 

Jam ipsum Ciceronem, ut ait Quintil XII, 10, 2, ^suorum 
homines temporum incessere audebant ut tumidiorem et Asianum 
et redundantem et in repetitionibus nimium'' etc, quo cum loco 
conferas Dial. de or. 18„ satis constat ne Ciceroni quidem obtrec- 
tatores defuisse, quibus inflatus et tumens nec satis pressus, sed 
supra modum exsultans et superfluens et parum Atticus videretur. 

Quae cum ita sint, redundantiam illam iuvenilem, quam ipse 
Cicero reprehendit in prioribus suis orationibus, ad Asiani generis 
dicendi auctoritatem revocandum esse existimo*); quae qualis W 
et quanta sit in orationibus p. P. Quinctio (a. 81) et pro Sext. 
Roscio Amerino (a. 80) in prima nostrae dissertationis parte 
doceamus **). 

Sed altera quoque res accedit, qua earum orationum ser- 
monis habitus aliquantum abhorret a posterioribus eademque 
maioris ut opinor momenti est quam Asiana dictio ; est autem 
sermo quidam conflatus ex Ciceronis lectione poetarum maxime- 
que comicorum et tragicorum, quorum nonnuUa et sententias et 
verba locutionesque in orationem suam recepit. Nam Asiani 
moris ut etiam in posterioribus orationibus vestigia exstant, ita 
quae in iis comparet copia verborum et locutionum, ea plane ad 
Ciceronis iudicium accommodata est neque poetarum sermonem 
redolet. Sed in prioribus, cum adulescentiili oratio nondum perfecta 
et exculta esset, aliena exempla sequebatur, unde factum est, ut 
quae mira nobis in his orationibus occurrunt, in posterioribus 



*) Ipsum genus orationis Asiaticum adulescentiae magis concessum 
esse quam senectuti Cicero dicit Brut. §. 325. ' 

**) Sueton. de orat. 51. 52. Reiflf. p. 81: XXVI. anno aetatis Cicero 
Quintium defendit. Roscio contra Chrysogonum defenso Cicero Athenas 
secedit et inde post triennium Romam regreditur. 



I I. 

non item, ea ex illa lectione po^tarum in sermonem irrepserint, 
quin etiam ex eo numero quaedam sermoni vulgari tribuenda 
sint. Qua de re nonnuUa adnotavit Woelfflinus in libello suo 
«Bemerkungen tlber das Vulgarlatein^ in Philolog. XXXIV, p. 142 
sqq.) idemque mihi praeterea suppeditavit quaedam, pro qua re 
ei hoc loco summas gratias ago. 

Denique tertius locus restat, de quo mihi agendum est: de 
verborum formatione et de syntaxlj qua in utraque re hae duae 
orationes dissimilitudines quasdam habent cum posterioribus *). 

Atque hac disputatione sic c6nstituta aliquid addere mihi 
videor ad futurum quendam- Ciceroniani sermonis indicem per- 
fectum absolutumque, qui prorsus iiecessarius est in tam exigua 
huius sermonis cognitione, qualis hodie quoque apparet in libris 
i:ecentissimis **). 



*) De iis, quae in secunda et tertia parte tracto, scripsit etiam H. 
XiX^L (ha. Hellmutli in dissertatione „De sermoui|»^s propriets^tibus, quae in prioribus 
Ciceronis orationibus inveniuntur" Erlang. 1877. Sed meus libellus plane 
iam confectus erat, cum illa in manum meam pervcnit. 

**) Cuius rei exemplnm affero ex comparatis eis, quae Draegerus, 
synt. hist. II p. 300 et Fritzsclie iu commentar. Ilorat. satir. (1876) ad sat. 
II, 8, 19 de nsu laborare cum infin. apud Ciceronem aduotant. Draegerus uno 
loco eum inveniri contendit (Verr. III §. 127), Fiitzsclie nullo. Krebsius in 
Antibarb. 5- recte affert duos locos : Verr. III §. 127^ ad Attic. V, 2, 2. Sed 
totus hic locus apud Draegerum male se habet. Nam praeterquam quod 
locum ex Cornel. Nepote falso affert (pro 15, 3, 1 legendum est 16, 3, 1) 
etiam quae de usu lahorare ut commemoiat hanc esse structuram apud opti- 
mos scriptores, illam cum infinitivo apud posteros falsa esse mihi videntur, 
Utraque enim structura apud bonos scriptores kivenitur, sed lahorare cum 
infin. semper enuntiato negativo velut Cic. Verr. III, 127 prospicere non labo- 
ratis-, Attic. V, 2, 2 quod audiri non laboravit; Nep. Pelop. III, 1 ne quaerere 
iij quidem laborarunt; V4rr. r. r. III, 17 non lahoro discessisse Merulam*, altera 
' structura sane crebrior invenitur atque enuntiato et positivo et negativo, ut 
Verr. V, §. 126 nemo lahorai^ ut\ in C^ec. 22,71 qui 7ieque ut conservet neque 
' uti confirmet laborat; Brut. §. 92-, at p. Quinct. §. 21 ut vincas laborant cf. 
Verr. I §. 65- Tull. §. 1. 4; Font. §. 35; Planc. §. 50 etc. A poetis aetate 
Augusti lahorare cum infinit. etiam positivo enuutiato usurpatur, quia hoc 
verbum versui extremo aptissimum erat. CatuUus 67, 17 ultimus illam legem 
observat: nemo quaerit wec scire laborat*, at iam Ovid. Met 10, 413 scire 
laborant-, Pers. II, 17 scire laboro^; Ilor. sat. II, 8, 19 nosse laboro, saepius- 
que*, inde etiam scriptores solutae orationis, ut Plin, ep. I, 10,2 amari ab eo 
laboravi. 



Pifi I. 

De Asiano genere dicendi in duabus prioribus Ciceronis 

orationibus conspicuo. 



Sublata Athenis eloquentia atque successoribus Alexandri 
Magni in Asiam immigrata inprimis Caria, Phrygia, Mysia 
(Orat. 25) novum quoddam ;,et opimum et tamquam adipatae 
dictionis genus asciverunt*', quam Romae quoque oratores appro- 
baverunt, maximeque clarissimum illius aetatis oratorem Hor- 
tensium sumnia cum gloria sui exercuisse constat. Sed iisdem 
temporibus tumidiori huic atque superfluenti dictioni, quae dicitur, 
Asianae alia opponebatur tenuis ac sana ab iis, qui Atticorum 
sermonem imitandum sibi proponebant (praecipue Lysiae et Thu- 
cydidis) ideoque Attici vocabantur. Obiciendo autem abundantiae 
illi Asianae maximam verborum sententiarumque tenuitatem at- 
que siccitatem, exsucci^t exsangues exstiterunt (Quintil. XII, 10, 
12). At Cicero ut initio Asiano mori serviebat, ita Molonis in- 
stitutione adductus genus Rhodium ascivit, quod velut medium 
atque ex utroque mixtum videbatur cf. Brut. §. 51 5 Or. partt. 
34, 118 Rhodii oratores saniores quam Asiatici et Atticorum 
similes; Quintil. XII, 10, 18. Nec vero prorsus contempsit in 
posterum Asianum genus, immo in acerrimo illo certamine inter 
Asianos et Atticos ad illam potius partem inclinavit *). 



*) Initia huius certaminis continentur annis 70 — 50 a. Chr. n., id quod 
planum facit Wilamowitz in libello suo „die Thucydideslegende* (Hermes 
1877; vol. XII p. 332). Is primum Romanorum M. Calidium huius Asianae 
dictionis studiosum fuisse ostendit, quippe qui a. 64 a. Chr. in accusatione 
Q. GaUii contra Ciceronem defensorem verba fecerit (Brut, §. 277). Verumtamen 
illo temporum spatio usque ad annum 55 a. Chr. haec studia non ita satis 
viguisse videntur, cum ipse Cicero in libro qui inscribitur de Oratorc (a. 55) 
nuUo loco Atticorum mentionem faciat. Discrimen ipsum quod intercederet 

Sed Asianum genus quantam vim habuerit ad Ciceronis 
duas superiores orationes si demonstrare volumus, ipsum quale 
fuerit docendum est. Ac de ea re praeter Ciceronem plura dis- 
putaverunt Dionysius Halicarn. (de orat. ant. 1. 2) et Quintilianus 
(XII, 10, 12—26). 

Jam supra commemoravimus universe ^ in Asiano genere 
inesse redundantiam quandam verborum et sententiarum, ut »ea^ 
quae proprie signari poterant circiiitu coeperint enuntiare** Quintil. 
XII, 10, 16. Ac si singulas eius notas perquirimus, praecipua vitia 
enumerat Cicero Orat. §. 231 : „quae vitia qui fugerit, ut neque 
verbum ita traiciat, ut id de industria factum intelligatur, neque 
inferciens verba quasi rimas explcat, nec minutos numeros sequens 
concidat delumbetque sententias nec sine ulla commutatione in 
eodem semper versetur genere numerorum, is omnia fere vitia 
vitaverit.*' Alio loco (Brut. 95, 325) dua Asiaticae dictionis 
genera distinguit: unum sententiosum et argutum, sententiia non 
• tam gravibus et severis quam concinnis et venustis ; alterum non 
tam sententiis frequentatum quam verbis volucre atque incitatum. 



inter utrumque genus dicendi inprimis in accusatione P. Sestii (a. 56), quem 
Hortensius, Licinius Calvus, Cicero defendernnt, apertum atque perspicuum 
apparuisse mihi videtur. Hortensius enim erat dux et princeps Asiani, Licin. 
Calvus Attici moris (cf. QuintiL X, 1, 115 imitator Atticorum), cuius oratio- 
nes in Vatinium, quae in illud tempus (a. 56 — 54) inoidunt, a posteris quoque 
summa cum admiratione legebantur (cf. Dial. c. 2L 34). Jam hoc ipso tem- 
pore praesertim Hortensio mortuo a. 50 acerrima lis de utroque genere 
dicendi exorta videtur esse inter Ciceronem et Lic. Calvum, de qua Sen. 
controv. III, 19 haec: Calvus qui diu cum Cicerone iniquissimam litem de 
principatu eloquentiae habuit; Quintil. X, §. 115 inveni qui Calvum praefer- 
rent omnibus, inveni qui Ciceroni crederent eum nimia contra se calumnia 
verum sanguinem perdidisse. Ac Calvus quidem a. 48 mortuus nec tamen 
simul lis inter utramque partem sepulta est; quin Cicero libros suos, qui 
inscribuntur Orator et Brutus (46 a. Chr.), hoc maxime consilio scripsit, in 
quibus suum dictionis genus contra illos defenderet. Atque medium quoddam 
genus atque ex utroque mixtum optimum ratus potissimum perversam illam 
Atticorum opinionem reprehendit, qui se Attice dicere putant, si Lysiae et 
Thucydidis ieiunitatem et siccitatem imitantur. Optimum sibi videri eum 
esse oratorem, qui optimos imitetur: qui „quoniam Graeci oratores sint*, 
eorum autem princeps facile Demosthenes, hunc siquis imitetur, eum et 
Attice dicturum et optime" (de opt. gen. §. 13). Insequentibus iam annis 
Attici inferiores evasisse videntur, cum Cicero in Tuscul. disput., quem librum 
X-i scripsit a. 45/44, de Atticis diclt: qui iam conticuerunt paene ab ipso foro 
irrisi (II, 1, 3). ' 

Ac de sententiarum redundantia, qualis in Ciceronis oratione 
p. Sext Rosc. Amer. appareat, disputavit A. Nikl *) ita, ut nimia 
sui iudicii licentia mihi quaedam vituperare videatur velut si p. 
12 de cap. XXI huius orationis dicit ;,totum hoc caput melius 
omissum esset.*^ Nos redundantiam praecipue verborum et locu- 
tionum, qualis occurrat nobis in duabus illis orationibus, perqui- 
rere in animo habemus atque ad illustranda cetera, quae supra 
commemoravimus, Asiani moris vitia nonnulla tantum gravissima- 
que exempla aflferamus. 

Quae redundantia eiusmodi est, ut ea quae proprie signari 
poterant duobus vel pluribus verbis significentur. Ac continuatae 
talis repetitionis exempla sunt p. Quinct. §. 10: Quum tot tantis- 
que difficultatibus adfectus atque adflictus in tuam Jidem, veritatem, 
misericordiam Quinctius confugerit. quum adhuc ei propter vim 
adversariorum non ius par, non agendi potestas eadem, non 
magistratus aequus reperiri potuerit, quum ei summam per iniuri- 
am omnia inimica atque infesta fuerint, te, C. Aquili vosque, qui 
in consilio adestis, orat atque obsecrat, ut multis iniuriis iactafam 
atque agitatam aequitatem in hoc tandem loco consistere et confirmari 
patiamini;**) ib. §. 47: extorquendum est imito atque ingratiis, 
quod non debet eripiendum atque exprimendum est: de fortunis 
omnibus Quinctius deturbandus est: potentes, diserti, nobiles omnes 
advocandi sunt : adhibenda vis est veritati : minae iactentur, peri- 
cula intendantur, formidines opponantur, ut iis rebus aliquando 
victus et perterritus ipse se dedat ? Quae mehercule omnia, quum 
qui contra pugnent video et quum illum consessum considero, 
adesse atque impendere videntur neque vitari ullo modo posse. 
Quum autem ad te, C. Aquili, oculos animumque rettuli, quo 
maiore conatu studioque aguntur, eo leviora infirmioraque existimo. 

p. R. Am. §. 117 : At vero T. Roscius .... novem homines 
fortissimos, eiusdem muneris, legationis, officii mandatorumque 
socios induxit, decepit, destituit, adversariis tradidit, onmi fraude 
et perfidia fefellit ete. 



*) Redundantiam iuvenilem in Cic. or. p. S. Rosc. Am, apparentem 
notavit Al. Nikl, Campod. 1836. 

**) cf. similem locum Vergilianum Aen. I, v. 628. 629: 
Me quoque per multos similis fortuna labores 
Jaetatam hac demum voluit consUtere terra. 

Creberrima est d^pUcitas locutionis ; quo ex numero profero : 
p. Qulnct. §. 5; p. R. Am. §. 20: soUtudo atque inopia; p. Quinct. 
§. 9 iniquitas et iniuria; §.12 consuetudo ac familiaritas ; §. 28 
recte atque ordine; § 39; 46 vita et sanguis; R. Am. §. 7 sanguis 
et vita cf. Verr. III, 56; p. Q. §. 66 inimicissime atque infestissime ; 
ib. §. 98 multis vexatus contumeliis, plurimis iactatus iniuriis; p. 
R. Am. §. 36 exstinguere atque opprtmere; ib. §. 50 itaque ex 
minima tenuissimaqne republica maximam et florentissimam reli- 
querunt; §. 53 vitia atque peccata; §.71 auferre et eripere; §. 117 
cautus providusque etc. 

Artificiosam quandam speciem praebet haec locutionis dupli- 
citas adhibita aUiteratione*'), 

Cuius alliterationis permulta exempla invenimus apud poetas 
veteres Ennium, Pacuvium, Attium, Terentium maximeque apud 
Plautum, qui et alliteratione et adnominatione, de qua paulo 
post dicemus, summa cum arte usus est (cf. Lorenz praef. ad 
Pseudol. p. 37 sq.) **). Sed apud optimos solutae orationis scrip- 
tores haec figura magis magisque rarior fit et tantum in quibus- 
dam usitatis formulis exstat veluti 

fama fortunaeque Cic. p. Quinct. §. 8. 26. 27. 33. 59. 76 ; 
R. Am. §. 25. 113; Verr. act. pr. §. 17; II, 57; Rab. 1. 5; Mur. 
2; Cael. 54; Pis. 98; ad Q. fr. I, 1 c. 4; c. 8; Lael. 94; Sall. 
Cat. 33 fama atque fortuna ; Vell. II, 99, 1 ; Tac. hist. III, 32 ; 
V, 10 fortuna famaque 

templa ac tecta Cic. Sull. 33. 86; Sest. 53. l^^^^Pis. 52; dom. 
140 ; Phil. I, 5 ; Attic. VII, 13 a, 1 ; p. red. 19 neque tecta neque 
templa ; Liv. V, 15, 12 tecta templaque. 



*) Allit&rationU nomen nusquam apud bonos antiquitatis scriptores 
invenimus neque omnino vocem aliquam huius figurae. Cornif. IV, 12, 18 
nimiam eiusdem liti&rae asaiduitatem vituperat in versu illo Enniano „0 Tite, 
tute, Tati, tibi tanta, tyranne, tulisti" ; qui versus etiam a posterioribus gram- 
maticis citatur exemplum buius figurae, cui primus, ut equidem video, nomen 
indidit Donatus ars gramm. III, 5, 2 7tap6|iotov; deinde Mart. Capell. 33 p. 
474 H. 6|ioi.7ip6cpopov. Saeculo III. et IV. p. Chr huius compositionis elegantia 
non iam sentiebatur, immo vitiosa existimabatur, cf. Serv. ad Verg. Aen. 
ni, 183 eaaus Caasandra canehat: „haec compositio iam vitiosa est, quae maiori- 
bus placuit ut ibid. 82 Anchisen agnovit amicum; V, 866 sale^ saxa sonabant.^ 

**) Sermo vulgaris alliteratione usus est in ptoverbiis similibusque 
formulis, quarum quae apud Ciceronem in orat. p. Q. et p. R. A. inveniuntur 
in altera parte tractabimus, p. 19. 20. 

At oratores alliteratione utebantur ad exornanduin orationis 
sermonem inprimisque Asiatici, quippe qui omnino eiusmodi et 
verborum et .sententiarum lumina (axVjlxaxa) adamarent. Atque 
hac alliteratione utebantur et in duorum verborum copulatione et 
in continm oratione, ut Cic. p. Quinct. §.51 mavult commemorari 
se quum posset perdere pepercisse quam cum parcere potuerit 
perdidisse; ibid. §. 60 de quo l^omine praeconis vox praedicat 
et pretimn conficit, huic acerbissimum vivo videntique funus duci- 
tur. p. R. Am. §. 35 qui plurimum potest potentia pugnat] ib. 
§. 88 qui ardens avaritia feratur infestus in suos cf. Verg. Aen. 
II, 498 fertur ih arva furens et ib. V, 215 fertur in arva volans, 

AUiterationis in duorum verborum copulationibus exempla 
proferimus haec: 

p. Quinct. §. 26 sanctum atque sollemne; §. 91 senectus ac 
solitudo; §. 92 luxuria atque licentia 

p. R. Am. §. 103. 151 sectores ac sicarii; §. 118 promptum 
et propositum; §. 140 sincerum sanctumque. 

Sed hic alliterationis usus etiam insequentibus orationibus, 
inprimis Verrinis proprius est, velut Verr. V §. 77 et victis vitae 
finem facit; ib. §. 89 et quod reliquuum vitae viriumque fames 
fecerat, id ferro reddere volebat. 

Permultis locis alliteratio fit parihus compositis^ ut p. Q. 
§. 10 adfectus atque adflictus cf. §. 28. 47; 

p. R. Am. §. 6. 112. 145 obstare atque officere; §. 129 in- 
digna et intolerabilia ; §. 137 non recreatus neque restitutus, alia; 
atque interdum hoc studio inductus Cicero verbis compositis utitur, 
quae nusquam alibi apud eum inveniuntur, veluti in his tantum 
orationibus dicit 

commendare et concredere p. Quinct. §. 62-, p. R. A. §. 113; 
in posterioribus hoc verbo „concredere^ vitato dicit*) committere 
et commendare Phil. XI, 21 ; dom. 142 (cf. Ter. Eun. 886) ; vel 
sine alliteratione committere et credere Verr. V, 35 ; dom. 1 ; 
Cluent. 159; ad Q. fr. I, 1 c. 4; c. 9. 

Similiter nullo alio loco legimus nisi p. ' R. Am. §. 31 : 
omnia succurram atque subibo*^). 

*) concredere praeterea legimus: Plaut. Asin. 80, Ba. 1004; Trin. 957; 
Aul. prol. 8 ; Lucil. ap. Non. p. 275 ; Catull. 64, 213 ; Hor. sat. II, 6, 43. 

**) Similiter pendet accusativus ex secundo verbo p. Quinct. §. 76 id 
perseverare et transigere. 

Atque ut eiusdem Utterae assiduitas i. e. alliteratio ad or- 
nandam dictionem ab Asiaticis usurpabatur, ita etiam simillima 
huic immutatio quaedam litterae i. e. paronomasia sive, ut bene 
Latine est, adnominatio (Cornif. IV, 21, 29). Huius quoque figurae 
Cicero nonnulla exempla in omnibus libris suis usurpare solet, 
veluti delere — tollere: p. Quinct. §. 70; p. R. Am. §. 6; Verr. 
act. pr. §. 49 delere ac tollere; ib. IV, 80 delendum toUendumque; 
Vatin. §. 23 toUere et delere ; 

similiter laedere — laudare R. Com. 19; Font. 35; Verr. II, 
114; IV, 19; Flacc. 6; Phil. III, 18 nescit laedat an laudet, cf. ad 
Attic. III, 15, 5; Cornif. IV §. 42 et in laudando et in laedendo; 
quae formula nescio an ex sermone vulgari profectasit: legimus 
enim proverbium quoddam in sentent. Tur. ap. Ribb. frgm. 
com.^ 229: praesentem nec laudare decet nec laedere. 

Tertia creberrima adnominatio est verborum : locus, lacus, 
lucus, ut Cic. Scaur. 27; Verr. V, 188; Rab. 7, cf. Lucret. V, 75 
et Rut. Lup. I §. 3 cum not. Ruhnkenii. 

Denique quartam aflferimus: libet — licet, cf. Aquil. Rom. 
§.27 frequens illud apud veteres eiusmodi est: cui quod libet 
hoc licet; veluti Cic. p. Quinct. §. 94 sin et poterit, quod libet 
et ei libebit id, quod non licet'^ Phil. I §. 33; Cornific. IV §. 34. 

Qua paranomasia inprimis efficitur illud genus Asiaticae 
dictionis ^ententiosum et argutimi, sententiis non tam gravibus 
et severis quam concinnis et venustis (cf. p. 8.): 

p. R. Am. §.18 verum id quod adhuc est suspiciosum nisi 
OL; perspicuum res ips^ fecerit; ib. §. 42 ille quomodo crimen com- 
menticium confirmaret non inveniebat: ego res tam leves qua 
ratione infirmem ac diluam reperire non possum ; §. 89 non enim 
tantum mihi dSrogo, tametsi nihil ddrogo; §. 135 ipse quemad- 
modum per forum volitet . . . videtis et invidetis; §. 139 quam 
si retinere volent . . . in perpetuum poterunt obtinere; §. 117 
tribus praediis, hoc est praemiis sceleris ornatus cf. §. 3. 39. 47. 
90. 107. 115.*) Insigne huius dictionis exemplum est p. R. Am. 
§. 112: cur mihi te offers ac meis conmiodis offtcio simulato 



*) Quare etiam Verr. V, 127 ubi legitur: „paucorum cupiditati tum 
cum obtUtere non poterant, tamen auf/lcere aliquo modo poterant" legendum 
esse mihi videtur ex concinnitate : officere pro obsistere. 

officis et obstas? ct Lucr. 1,336 namque officium quod corporis 
exstat, officere atque obstare. 

De aliis Asiani generis notis vel potius vitiis, quae Cicero 
illo loco (Orat. §. 123) commemorat, pauca exempla proferre li- 
cet, Atque illius assiduitatis in eodem semper genere numerorum 
exemplum est p. Quinct. §. 47: extorquendum est invito atque 
ingratiis: de fortunis omnibus Quinctius deturbandus est: potentes, 
diserti, nobiles omnes advocandi sunt: adhibenda vis est veritati; 
vel p. R. Am. §. 63 magna est enim vis humanitatis: multum 
valet communio sanguinis: reelamitat istius modi suspicionibus 
ipsa natura; vel p. Quinct. §. 95 nimiae illius vituperatae repe- 
titionis exemplum: miserum est exturbari fortunis omnibus, mi- 
serius est iniuria; acerbum est ab aliquo circumvenire, acerhius 
a propinquo; calamitosum — calamitosius; funestum — funestius; 
indignum — indignius; luctuosum — luctuosius; horrihile — horri- 
hilius .... omnia circumspexit Quinctius, omnia periclitatus est 
etc. denique p. R. Am. §. 13: accusant ii, qui in fortunas huius 
invaserunt^ causam dicit is, cui praeter calamitatem nihil relique- 
runt ; accusant ii, quibus occidi patrem Sex. Roscii bono fuit; 
causam dicit is, cui non modo luctum mors patris attulit, verum 
etiam egestatem; accusant ii — causam dicit is etc. Hic locus 
etiam verbprum similiter desinentium exempla praebet (6(iotoT£- 
Xeuxa), cuius figurae plura inveniuntur ib. §. 7 resistatis — leve- 
tis — propulsetis ; §. 8 propter dignitatem — propter severita" 
tem; ibid. commodidati — gravitati — lihertati cf. 12. 23. 32. 
et p. Quinct. §. 75 ita se graves esse, ut si veritatem volent 
retinere, gravitatem possint obtinere. 

Plura etiam huius Asiani moris dicendi exempla ex his 
duabus orationibus aflferre possum, sed supervacaneum esse puto, 
quia etiam posteriores orationes vestigia praebent Asiatica et quia 
sequentes duae dissertationis partes dignae sunt, quae planius et 
copiosius tractentur. 



tm n. 



De poetarum iectione in Ciceronis sermone conspicua. 



Quamquam Cicero summo studio atque labore in Graecis, 
legendis versabatur, tamen non contemnebat Latinos, sed pluribus 
locis contemptores illos sermonis patrii vituperat, „qui se dicant 
in Graecis legendis operam malle consumere (fin. 1,1)^ nec satis 
eruditos eos nominat, quibus Latinae litterae ignotae sunt (1. 1. §. 5). 
Atque Cicero quanta diligentia quantoque amore domesticos fabu- 
larum scriptores legerit, apparet ex multitudine locorum, quibus 
versus aliquos ex iis profert. *) Quin haec lectio tantam vim 
habuit ad Ciceronis sermonem, ut multa in eo inveniantur, quae 
inde hausta sunt. Cuius rei exempla praecipue in prioribus operi- 
bus suppeditare^ ex eo intelligitur, quod tum adulescentulus Ciceio 
sermone nondum satis exculto ac perpolito jaliena verba et voces 
persequebatur. Quae imUatio qualis sit in his orationibus in hac 
altera parte demonstrandum est. 

Et primum eos locos afferamus, quibus sententias quasdam 
et proverbia ex illis inducit, tum singulas locutiones et vocabula, 
quae inde profecta videntur. 



*) Tragicorum poStarum imprimis Ennium adamavit, quem c. 160 
locis citat cf. Hoppe „Zu den Fragmenten und der Sprache Ciceros." (him- 
binnen 1875. p. 5. 

LDesententiis. 

« • 

Cicero in duabus his orationibus unum tantuin nominatim 
poetam profert Caecilium p. R. A. §. 46. Eodem loco causam 
adscribit, cur tam libenter de poetarum fabulis mentionem faciat, 
quia ,,homines npos sumere odiosum est" *) et paulo infra OJ 
„etenim haec conficta arbitror esse a poetis, ut effictos nostros 
mores in alienis personis expressamque imaginem vitae cotidianae 
videremus^. Similis locus est p. R. Com. §. 20: nam Ballionem 
illum improbissimum et periurissimum lenonem cum agit (sc. 
Roscius), agit Chaeream: persona illa lutulenta, impura, invisa 
in huius moribus, natura vitaque est expressa (cf. §. 50). Hoc loco 
Cicero illum Ballionem Plauti in Pseudolo (11,3) significat, qui a 
Pseudolo et Callidoro isdem fere conviciis corripitur, velut periu- 
rissimus = Pseud. v. 351; leno = v. 365; impurus = v. 365; 
lutulentus = caenum v. 366. Quam scenam Cicero niihi etiam 
in orat, p. Quinct. §. 56 ante oculos videtur habuisse, ubi Naevio 
simili modo maledicit, ut fraudulentus = v. 365 et sibi ipse re- 
spondit, non negas = itast, dicis vera v. 359 ; vulgaria et obsoleta 
sunt = vetera vaticinamini v. 363 ; cf. de rep. II §. 55 neque ego 
haec nunc sine causa tam vetera et tam obsoleta decanto. 

Certe ex tragico loco sumpta sunt verba p. R. Am. §. 67: 
taedis ardentibus**). Ipse Cicero in libro suo quae inscribuntur 
Academica II, 89 locum Ennianum afifert: 

j,Ca6ruleo incinctae dngui incedunt, circumstant cum ardin- 
tibus taedis (cf. Ribb. 28 et p. 269). 

, Atque hic illustris locus de diris furiis ut Ciceroni ipsi vi- 
detur placuisse, quippe quem pluribus locis repetiverit, ita non 
Ciceronis ingenio natum, sed ex Aeschine ascitum esse primus 
vidit Hotomannus. 



*) Haud scio an ab lioc loco Ciceroniano origo repetenda sit illius 
vocis, quae nostra aetate pervulgatissima est: nomina sunt odiosa, 

**) Aliis locis Cicero semper dicit „faces ardentes", velut Verr. IV, 74 ; 
eiiam Liv. VII, 17,3; at Sueton. Nero 34: exagitari se materna specie, verbe- 
ribusque furiarum ac taedi$ ardentibtu. 

p. R. Am. §. 67 

Nolite enim putare, quemad- 
modum in fabulis saepenumero 
videtis, eos qui aliquid impic 
scelerateque commiserint agitari 
et perterreri Furiarmn taedis ar- 
dentihiis. Sua quemque fraus et 
suus terror maxime vexat: suum 
quemque scelus agitat amentia- 
que adficit: suae malae cogi- 
tationes conscientiaeque animi 
terrent. Haec sunt impiis adsi- 
duae domesticaeque Furiae, quae 
dies noctesque parentum poenas 
a consceleratissimis filiis repe- 
tunt. 



in Pis. S. 46 

Nolite enim putare ut in scena 
videtis homines consceleratos im- 
pulsu deorum terreri furialibus 
taedis ardentihus, Sua quemque 
fraus, suum facinus, suum sce- 
lus, sua audacia de sanitate ac 
mente deturbat. Hae sunt im- 
piorum Furiae, hae flammae, 
hae faces. 

de leg. 1,14,40: eos agitant in- 
sectanturque Furiae, non arden- 
tibus taedis sicut in fabulis, sed 
angore conscientiae fraudisque 
cruciatu. 



Aeschin. in Tim. 180 Sch. (xtj yap oteaS-e xi^ xc&v ixu- 
XT)|Aaxa)v ipx^^ ^^^ S-efi^v, iXT ohy^ 671' ivS-pcbTKOv ioekyeia^; 
ylyyeod^oci, (irjSfe xobq •Jjaeprjxoxa^ xa-S-aTuep ^v xai^ xpayq)- 
5(at$ Ilotvis ^Xauvetv xal xoXa^etv Saalv , i^(i|i^vat$. &XX 
a£ TrpoTcexet^ xoO awfiaxog i^Soval xal x6 (irjSev £xav6v i^Yeta- 
S-at, xaOxa nXripol xa Xfjaxifjpta — xaOx' ^axtv lxaax(p IIotVTfj. 

Ab Ennio verba „5a5eg T^[i(ievat" conversa sunt ^taedae ar- 
dentes*^. Inde sequitur, ut „5a5ei i^(i(ilvat" certa quaedam locutio 
fuerit in Graecis fabulis, unde Aeschines eam sumpsit, quemad- 
modum ;,taedae ardentes^ in Latinis, unde Cicero ascivit. Veri- 
simile est Ciceronem adulescentulum ul alios Graecorum libros, 
sic hanc orationem Aeschinis exercitationis causa in Latinum trans- 
tulisse atque ex ea selectas quasdam sententias egregias vel lit- 
teris vel mentibus mandasse. Quin etiam illas orationes Aeschi- 
nis et Demosthenis „de corona'' Ciceronem iam adulescentulum 
convertisse et anno 44, cum librum ;,de optimo genere dicendi^ 
scripserit, cui has orationes conversas quasi optimum exemplum 
inseruit, iterum recensuisse atque limavisse crediderim. *) 



*) Gravissimus huius rei locus mihi est de Or. I, 34, 155, ubi Cicero 
Crassum loquentem facit: Postea mihi placuit eoque sum usus adtdescenay ut 

Pariter Ciceroni in orat. p. Qiiinct. §. 12, iibi sententiam 
profert: „Fit magna mutatio loci, non 'ingenii Aeschinis locus in 
Ctes. §. 18 ante oculos versatus esse mihi videtur: o6 yip t6v 
xp^Tcov, iXk& t6v x6Tzoy |i6vov iieTTfjXXaSev, quae est pulcherrima 
paronomasia: Tp67iov — t^ttov. Horatius quoque hac sententia 
usus est in epist. I, 11, 27 caelum non ammum mutant. 

Ex comico quodam loco profectum videtur esse illud p. R. 
Am. §. 140: quam viam m4nitet, quod iter adfictet. Nam vetbum 
frequentativum „munitare'' hoc tantum loco invenitur et formula 
„iter ad aliquid adfectare'' comicis poetis usitatissima est, velut 
Pl. Men. 686; Aul. 567; Ter. Haut.-301; Phorm. 964. 

Deinde locum p. R. Am. §. 90: Quis ibi non est vulneratus 
ferro Phrygio? scholiasta adnotat ex fabula Ennii, „Achilles^ 
sumptum esse. 

Tum verbis „nuntius volucer^ quae tantum in his orationibus 
leguntur p. Qu. 80; p. R. A. 102 Cicero poetici cuiusdam loci 
recordatus usus esse mihi videtur, id quod etiam Richterus sus- 
picatur; cf. p. Qu. 80 hominem fortunatum, qui ejusmodi nuntios 
seu potius Pegasos habeat; R. A. 98 non suis manibus in curru 
collocat Automedontem illum, sui sceleris . . . nuntium? et locum 
Verg. in Catal. XI v. 26, ubi Hippomenes, qui Atalantam cursu 
vicerat, nominatur: volucer, 

Denique poeticum quendam colorem ducit locus p. Quinct. 
§. 93: non ab adflicta amicitia transfugere atque ad florentem 
aliam devolare *). Verbum transfugere (iranslate usurpatum exstat 
apud Plaut. Mil. 589: y,nam illius oculi atque aures atque opinio 
transfugere ad nos'' atque verbum devolare de perfidis amicis 
nuUo alio loco apud Ciceronem invenitur, contra ap. Cornif. IV 
§. 24 et ibid. §. 61 : devolant omnes. 



mmMorum oratorum Qraeca» orationes explicarcm. Quibiis lectis hoc asse- 
quebar, ut quum ea quae legeram Graece Latine redderem non solum optimis 
verbis uterer et tamen usitatis, sed etiam exprimerem quaedam verba imitando, 
quae nova nostris essent, dummodo essent idonea cf. Quintil. X, 5, 2. 

*J Vocabula fiorem et adflictua sic opposita sunt etiam ad Attic. III, 
10, 2 quem ^oren^waimu?» reliquerat, perditum aeZ/f/c^Mwig^we offerre*, Tacit. ann. 
ly, Q^ laudare^ quod non ut ceteri florentis domus amicus adflictam deseruisset. 
In recentissimo lexico Taciteo (Gerber et Greef 1877) ad hunc locum Tac. 
8. V. adfligo adnotatum est „cf. Cic. p. Sull. 5, 15 ab adflicta amicitia ad 
florentem volare." Sine dubio locum p. Quinct. 5. 98 citare voluerunt ; nec 
eirim inveniuntur haec verba in or. p. SuII. 5, 15. 

2 

Illud etiam monendum est Ciceronem in his orationibus 
nunquam ad proverbia si quae profert quasi excusationis causa, 
id quod in posterioribus facit, addere : ut aiunt, ut dicitur etc, 
veluti Verr. V §. 53 ut hoc beneficium quemadmodum dicitur 
clavo trabali figeret (cf. Hor. carm. I, 36, 18) ; Cael. §. 28 ad 
bonam frugem ut dicitur recepisse; Phil. III, 11, 27 ovium ut 
aiunt lupus, alia cf. Lael. §. 19 pingui ut aiunt Minerva, Hor. 
sat. II, 2, 3 crassa Minerva. At in orat. p. R. Am. §. 80 legimus : 
una mercede duas res assequi (cf. Plaut. Amph. 488 Pater curabit, 
uno ut labore absolvat aerumnas duas; et fam. VH, 29, 2 duo 
parietes de eadem fidelia dealbare ^zwei Mttcken mit einer Klappe 
schlagen**) et ib. §. 128 capiti mederi debeo et reduviam curo 
(sich mit einer Bagatelle befassen) nuUa addita eiusmodi formula. 

Gravissimum huius rei exemplum est p. Quinct. §. 50 vivus 
vidensque, ut Ter. Eun. 72 ; Lucret. HI, 1045 vivus atque videns 
(cf. ib. VI, 991 viva videns vivo sepeliri viscera busto) : at in 
orat. p. Sest. §. 59 legimus vivus ut aiunt et videns cum victu ac 
vestitu suo publicatus, Ex hoc loco orationis Sestianae intelligi- 
mus etiam „victm ac vestitus^ proverbialem quandam formulam 
esse, quam in orat. p. Quinct.s§. 49 quoque legimus: victus vesti- 
tusque necessarius cf. Ter. Haut. 968 victus vestitus ; Liv. 45, 32 ; 
Sen. rem. fort. 10, 8 victum vestitumque necessarium; Tertull. 
ad uxor. 1,4; de monog. 16 ; Corn. Nep. Ages. VH, 3 : nihil de 
victu, nihil de vestitu mutavit. 

Saepissime in po6tarum sermone invenimus proverbiales 
locutiones : fortunas accusare (vel similia verba) de iis hominibus 
dictum, qui suo iure de miseriis suis conqueruntur, et contrariam : 
fortunas laudare, Quarum hanc Cicero usurpavit in Tuscul. 
V §. 115 fortunas laudare, ut Ter. Andr. 97 (Donatus adnotat : 
fortunas ^iicpaxtxtoxepov esse quam fortunam) ; Lucr. H, 1167 laudat 
f. saepe parentis ; Plaut. Rud. 523 ; Hor. sat. H, 7, 23 fortunam 
1.; illam tantum in orat. p. R. A. §. 57 fortunas suas accusare. 
Pro verbo accusare dicit Cic. de inv. I §. 109 fortunas conqueri 
duce Cornificio 11 §. 50 fatum aut fortunam conqueri; similiter 
Plaut. Asin. 517: ego meas queror f. ; Mil. 125 conqueri f. suas; 
Cas. II, 1, 14 meas f. eo questum; Turpil. 177 R. gemo meas f.; 
Senec. apoc. 12 B. f. suas deplorare; Phaedr. I, 9, 10 deplorare 
fata sua; Ovid. ex Pont. HI, 41 fata gemere; Ptiaedr. IV, 17, 1 
de fortunis suis queri, ut Cicero in posterioribus orationibus, veluti 

Verr. 11 §. 65 de incommodis deplorare; ib. §. 10 de mi$eriis 
deplorare ; p. Mur. §. 55 de fortuna conquerar. 

Tum formulam commemoramus, quae creberrima invenitur : 
per fidem aliquem decipere i. e. datam nec servatam, ut p. Rosc. 
Am. §. 110 istius fide vel potius perfidia decepti ; ib. §. 116 per 
eius fidem laeditur; cf. de invent. I, 71 qui nos per fidem fefel- 
lerunt. Praeterea apud Plaut. Most. 500 p. f. deceptus sum ; 
Ter. Phorm. 469 propter f. decepta ; Liv. 38, 25, 16 p. f. violati ; ib. 
1, 9, 13 per fas ac f. decepti; Senec. de prov. 3, 7 multa milia 
civium uno loco post fidem imo per f. trucidata. 

n. Jam venimus ad singulas elocutiones et voces^ quae ex 
poetarum sermone, vel etiam ex sermone plebeio natae sunt. 

A. elocutiones 

1. Perspicuitatis sententiaeque confirmandae studio inducti 
homines plebei singulis vocabulis alterum vel plura idem signi- 
ficantia addunt. Cuius pleonasmi permulta exempla invenimus 
apud comicos po^tas, qui hunc sermonem imilari studeant. Ac 
Cicero in duabus prioribus orationibus si nonnulla eiusmodi ad- 
misit, licentiae iUi atque impunitati dicendi tribuere debemus, 
quam ipse in iis reprehendit. Huc spectant 

p. Quinct. §. 47 invito atque ingratiis cf. Pl. Cas. II, 5, 7 
vobis invitis atque ingratiis; Ter. Haut. 446 ea coacta ingratiis 
(de plebeia voce ^ingratiis'' v. p. 29). 

ib. § 51 vi ac necessitate coactl inviti cf. Ter. Phorm. 214 
scio : vi coactum te esse invitum ; Andr. 632 coacti necessario ; 
Plaut. Mil. 449 vi atque invitam ingratiis rapiam te (cf. Soph. 
O. C. 395 pfa xe x'oOx ^^tdbv). 

p. R. Am. §. 125 non novi neque sc!o cf. Plaut. Mil. 452 
neque novi neque scio; Epid. IV, 2, 7 neque scio neque novi; 
Aul. IV, 10, 36 neque scio nec n. ; Ter. Eun. 374 neque novit 
neque scit; ib. 351 nostin' et scis ubi siet? (cf. Soph. El. 131 
olbi T8 xal ^uvfrjiit). 

p. R. Am §. 8 metuere atque horrere cf. Ter. Eun. 84 tremo 
horreoque; Pl. Mil. 1348 metuoque et timeo. 

p. Quinct. §. 15: de ratione atque re Gallicana, ib. §. 19 de 
rehus rationibusque : formulam „res rationesque" antiquam esse 
et paene proverbii locum obtinere, ipsa alliteratio indicat. Prae- 
terea legimus apud Plaut. Pseud. 605 res rationesque; Amph. 

prol. 4 ; Capt. 673 res ac rationes 5 Epid. II, 3, 7 ; Varr. sat. Men. 
509 Buech. quicum mihi nec res nec ratio; Lucii. fragm. IX, 44 
res ipsa ac ratio. — Amm. Marcell. 31, 10, 15 res rationesque 
imitatus Plautum vel Ciceronem. 

Ad sermonem rusticum spectat etiam pleonasmus : rursus 
reverti, •quem legimus p. R. Am. §. 41 cf. Plaut. Mil. 592 (plura 
exempla collegit Brix. ad Mil. 701) ; b. Hisp. 40, 8 rursus recur- 
rit ; Petron. fragm. 38, 9 B. rursus redire. 

Denique pleonasmi causa locum aflfero, qui non tam plebeium 
quam poeticum colorem ducit p. Quinct. §. 38 : qui usque eo 
fervet ferturque avaritia cf. Att. 450 R. cor ira fervit caecum, 
amentia rapior ferorque; Hor. ep. I, 1,33 fervet avaritia. 

2. Sermonis vulgaris' est verbis facere, capere, reddere 
similibusque uti ad locutiones efficiendas. Ac verba coniugationis 
I. ab adiectivis in us desinentibus derivata in prisco sermone 
intransitivam vim habuisse et sequentibus demum temporibus 
transitiva facta esse subtilissime ostendit H. Mttllerus in libello 
suo : ^de generibus verbi" p. 38 (Greifswald 1864) ; veluti tardare 
ab adiectivo tardus in prisco sermone signilicabat tardum esse, 
ut Cicero semel dicit tardandum esse ad Att. VI, 7, 2, vel Piautus 
durare = durum esse. Ad transitiva efficienda priscus sermo 
utebatur verbo facere, veluti durum facere, vastum f = vastare, 
saucium f = sauciare (Cat. fragm. Jord. 19, 9 ; Sisenn. ap. Non. 
80, 5 ; Turpil. ap. Non. 398, 5 ; Pl. Pers. 1, 1 24; b. Afr. 70 ; Cicero 
semel in or. p. Tull. §. 55). Quorum quaedam etiam in sermonem 
urbanumirrepseruntjUt cer^iorm aliquem facere*^, Similis locutio est 
facere aliquid certum alicui, ut Plaut. Men. 242 ; Pseud. 577 
(certius Men. 763), Eiusmodi locutionem invenimus maxime fre- 
quentatam in Ciceronis prioribus libris et orationibus, magis magis- 
que rariorem in posterioribus : planum facere aliquid alicui = ex- 
planaref. Quinct. §. 78. 86 ; p. R. Am. 54(bis). 58. 65. 101 ; in Verrinis 
saepissime ; de invent. 1, 92. 98. 100 (Corhif. II, 5; IV, 37) ; praeterea 
apud Lucret. 11, 934 et apud Plautimi in proverbio quodam, 
qui usus proverbialis nescio an nonnihil eflfecerit, ut haec formula 
retineretur: Mil. 1018 fecisti mqdo mi ex proclivi planum ; Rud. 1132 



*) positivum legimus: Plaut. Pseud. 16. 1079; Verg. Aen.III, v. 179 
certum facere = certare, ut incertum f. = incertare, quod verbum exstat 
Pacuv. 150 R. et Pl. Epid. IV, 1, 18 longa Dies meum incertat animum. 

f8Lciam ego hatoc rem ex proclivi planam. Similiter CiCero pro ^planum 
f.'' utitur duolms locis : perspicuum f. p. R. Am. §. 18 ; Verr. act. pr. §.5 ; 
cf. Comif. IV, §. 53. 

Praeterea sermo rusticus et — ex imitatione eius — sermo 
comicus saepissime verbis facere et capere utuntur cum substan- 
tivis coniimctis pro simplicibus et propriis verbis, velut fugam 
facere = fugere Ter. Eun. 787 ; obsequentiam f — obsequi Pl. 
Asin. 65 ; ruinas f = ruere Lucr. I, 740 ; Hor. sat. II, 8, 54 ; 
numerum capere = numerare Pl. Aul. IV, 10, 68 ; modum c. = 
moderari Aul. III, 5, 14; rationem c, = ratiocinari Pl. Pseud. 
594; Ter. Haut. 959 alia; etiara apud Ciceronem tales compositiones 
invenimus, ut medicinam facerf = mederi p. Quinct. §. 8, cf. 
Plaut. Men. 99; Cist. 1, 1, 76 ; Curc. 160; gratulationemf = gratulari 
fam. XI, 18. Quarum locutionum una in communem optimorum scrip- 
torum usum recepta est: coniecturam facere vel capere. Ac c. 
facere dicunt poetae comici omnibus locis (cf. Plaut. Men. 164; 
Curc. 246 etc. ; Ter. Andr. 512 ; Haut. 266, 574 ; Ad. 822) et 
Oicero in orationibus decies, capere tris (locos Cic. v. apud Mer- 
guet „Lexicon zu den Rederi des Cicero^ vol. I A — C 1877 
s. V. capere et coniectura). 

Denique verbum simplex „capere" usurpabatur in antiquo 
sermone, iibi sermo urbanus maiore cum subtilitate compositis 
utitur; sicuti etiam in oratione Ciceronis prima p. Quinct. §. 45 
legimus „petitoris personam capere, accusatoris deponere'' ; aliis 
tocis utitur verbo composito suscipere, ut in Orat. I, 37, 169 per- 
sonam suscipere. Similem in modum reperimus apud comicos : 
formam capere et statum Pl. Amph. 266 ; gestum vultumque 
c^pere Ter. Pliorm. 890*). 

Huic loco inserere licet formulam „iniuriam facere" sine 
dativo pro inimte facere ; illam legimus Quinct. §. 31 ; R. Am. 
146; fam. III, 8, 3; hanc Flacc. §. 41 iniuste facis. 

3. Quas nunc tractamus tres elocutiones a iuris consultorum 
sermone natae inde in sermonem cotidianum influxerunt **). 



*) De simili formula „laborem capere" quae legitur in orat. p. R. 
Com. §. 49 vide addidamentum ad or. p. R. Com. p. 48. 

**) De commercio quodam verborum inter sermonem iurisconsultorum 
et hominum plebeiorum pauca notat Bebling in libello ; Versuch einer Charac- 
teristik der rdm. Umgangssprache, Kiel 1873 p. 19. 

a. p.. R. Am. §. 3 : , non modo ignoscendi ratio, verum 
etiam cognoscendi consuetudo iam de civitate sublata est. 
Halmius adnotat: cognoscere ist der technische Ausdruck vom 
Untersuchen eines Verbrechens, wovon man bei dem summarischen 
Verfahren der Proscriptionen Umgang genommen hatte. Hanc 
formulam invenimus etiam in libro de inventione, quem Cicero 
adulescentulus scripsit §. 105 : magis in hoc quidem ignoscendi 
quam cognoscendi postulatio valuit cf. Ter. Haut. II, 1,5 et cog- 
noscendi et ignoscendi dabitur peccati locus. 

Inde ut iuris consulti verbo „cognoscere^ utebantur de 
iudicibus, ita po^tae comici de speclatoribus qui ^rem cognoscunt^ 
cf. Ter. Andr. prol. 24; Eun. prol. 42 quare aequomst vos cog- 
noscere etignoscere; Hec. prol. 8; Varr. sat. Men. 217 B. adeste 
et a me quae feram cognoscite. 

b. Altera iudicialis locutio est actum est — die Verhandlung 
ist geschlossen ; inde in sermone cotidiano formula desperantis 
de sua salute facta est = est ist alles aus cf. Plaut. Stich. 750; 
Cist. IV, 2, 15; Trin. II, 2, 27, ib. H, 4» 194; Ter. Andr. 465, 
Eun. 53. 984 et uno loco in Ciceronis orationibus p. R. Am. 
§. 150, duobus in epistulis: Attic. V, 15, 1; fam. XIV, 3, 3; cf. 
Cornif. IV §. 65. 

c. iudicium accipere dicit Cicero tantum in or. p. Quinct. 
§. 62. 63. 66. 73. 82. 83 et semel Verr. HI §. 55 ; omnibus aliis 
locis orationum iudicium, causam suscipere excepto uno Pis. 
§. 13 causam accipere; cf. Plaut. Most. 1144 litem accipere; 
Ter. Hec. 55 causam accipere. 

4. Sermoni familiari propriae sunt hae formulae : 

a. quid illum censes (Ter. Andr. 853) = wie denkst du 
von ihm ? cf. Plaut. Curc 59 quid illum- putas ? Ter. Ad. 208 
quid illas censes ? Cic. p. R, Am, §. 49 quid censes huno ipsum ? 

b. Interrupta oratione ut repeterent quae coeperant ute- 
bantur coroici formula : ita ut occepi cf. Pl. Sticb. IV, 2, 1, sed ita 
ut occepi dicere; Trin. 162 sed ita ut occepisti perge porro pro- 
loqui ; praeterea Pers. IV, 3, 49 ; Curc. I, 1, 43 ; Poen. II, 24 ; 
etiam Petron. 75 sed ut coeperam dicere; 62 quod coeperam 
dicere ; uno loco Cicero in or. p. R. A. §. 91 ut coepi dicere ; 
postea „ut institui dicere" cf. Verr. II, §. 41 ; ib. §. 24 uti d. i. ; 
ib. §. 65 quod i. d. ; Caec. §. 15 ut d. institueram; de rep. 11 
§• 22 quare perge ut instituisti. 

c. R. A. §. 52 numquid est aliud? immo vero est ; et 
§. 107 numquisnam praeterea? nemo est; cf. Pl. Trin. numquis 
est hic alius praeter me atque te? nemost ; Ter. Eun. 549 num- 
quis est? nemost] Phorm. 852 etc. Repetitio verbi esse in hac 
formula notanda est; nos dicimus: ist Jemand da? Niemand 
omissa repetitione; de hoc usu scripsit Ritschelius in Mus. 
Rhen. VII p. 599 sq. De vocabulo „numquisnam'' v. p. 36. 

d. Eodem spectat p. R. A. §. 99 nescio : nisi hoc video, 
qua in formula „nisi^ accedit ad vim coniunctionis sed. Creber- 
rima invenitur apud comicos cf. Pl. Rud. 751 nescio nisi scio ; 
Ter. Eun. 827 nescio nisi credo ; Andr. 663 ; Phorm. 952 ; bre- 
viata comparet Phorm. 474 nesclo nisi cessavit, Haut. 541 aliis- 
que locis. 

e. Ex sermone augurum recepta est ab hominibus plebeis 
formula: hoc age*^ = darauf merke cf. Pl. Mil. 1114; Ter. 
Phorm. 435 etc. Contraria huic est formula: alias res agere = 
unaufmerksam sein cf. Ter. Eun. 347, Hec. 826; Publ. Syr. 115 
R. caeci sunt oculi cunJ^animus alias res agit ; semel a Cicerone 
usurpata est in orationibus: p. R. A. §. 60 eum iocari et alias 
res agere, bis in dialogis : de Or. III §. 51 ; Brut. §. 233. 

f. certum est sive decretum est = ich bin fest entschlossen 
legimus saepissime apud Plautum, ut Most 237. 667. 1090; Cist. 
8. Lucil. 690 L.; Verg. Aen. 9, 153; auct. bell. Afr. 44, 4; 
decretum est Cist. 317 ; Mil. 77 ; Merc. 1 ; Stich. 208 etc. Cicero 
dicit uno loco „certum est deliberatumque^ p. R. A. §. 31 ut 
Turpil. ap. Non. 282, 10 unoque loco „quod certum est^ sc. 
mihi ib. §. 83 ; aliis locis pronomen additum est : si tibi deli- 
beratum est p. R. Com. §. 44 ; mihi certum est Verr. a. pr. §. 53 ; 
Caec. 24 ; Cluent. 1. Similis comicorum formula est : certa res est 
cf. Pl. Trin. 270 ; Ter. Andr. 368 etc. 

g. Sermoni cotidiano tribuenda est locutio: paratus medi- 
tatmque. Ruhnken. adnotat recte ad Rut. Lup. H, §. 5: medi- 
tatus venire in formula dicitur, qui dolis et fraudibus instructus 
venit. Vocabulum meditatus ex sermone histrionum ortum est 



*3 cf. Plut. Num. c. 14, 20 Sv tx^og u \ii%pi vuv 8tao(^Covxec Srav 
dcpxo)v 7ip6g Spvtotv 9i ^uoCatg JtaxpCgiQ po©otv "Oy. diye' oyjjiaCvst 8fe i} ^wvrj 
TofXxo Ttpftooe. Cor. 25, 

cf. Pl. Pers, IV, 2, 4 : sed satin' estis meditati ? Tragici et Comici 
nunquain aeque sunt meditati. Cicero hanc formulam in sermo- 
nem suum ascivit atque in orationibus reperimus tris: p. Q. 
§. 39; Verr. 11, §.17 paratus meditatusque venire; ib. I §. 103 
mediiati paratique venimus; praeterea de leg. I^ 4, 12 paratus et 
meditatus accedere et apud Lactantium Ciceronis imitatorem 
Div. I, 5 §. 9 meditatus venerat ac paratus. Formulam „paratus 
venire^ invenimus Verr. II §. 37. 91 ; Lig. 1 ; ep. fam. X, 12, 4; 
XII, 2, 1, cf. Varr. r. r. I, 5; Ter. Andr. 909; ib. 406 meditatus 
venire ; Pl. Trin. 817 ; Mil. III, 3, 29 meditatum mittere. Similis 
.formula est: paratus atque instructus, quam legimus Cic Verr. 

I, §. 7 ; Sall. li. I, 74, 2 ; ib. 53, 5 ; Liv. III, 14, 4 ; XXXIV, 28, 8 
eosque imitatus Amm. Marc. XXVII, 2, 1 instructus paratusque. 
Eandem vim habet formula factus institutusque, ep. ad. Att. 

II, 24, 3. 

5. Ex poStarum lectione locum in orat. p. Qu. §. 62 inter- 
pretandum puto: „At quis erat procurator? Credo aliquem 
eiectum homi^em, egentem, litigiosum, im||robum . . . Nihil minus. 
Eques Romanus locuples . . .^ quo loco vocabulum „eiectus^ 
non recte intelliges, nisi comparaveris locum Plautinum Rud. 409 
timidas, egentes, eiectas et Vergilianum Aen. IV, 373 eiectum 
littore, egentem excepi; quibus ex locis apparet haec adiectiva 
poetas una ponere solere. Neque haec vox ;,eiectus'' significatio- 
nem vocis abiectus = improbus habet, sed ut ex coniuncto cum 
ea adiectivo ;,egens^ et ex contrario „locuples" elucet hanc vocem 
translate usurpatam (de naufrago) vim habere vocabuli ^tenuis*', 
quemadmodum ipse Cicero ait Cat. II §. 20 homines tenues atque 
egentes. 

6. Simili modo in duabus prioribus tantum orationibus 
Cicero adiectiva . horridus et aridus una ponit : p. Quinct. §. 93 
vita horrida atque arida ; p. R. A. §. 93 in victu arido, in hac 
horrida incultdque vita. Equidem etiam hoc loco Ciceronem ad- 
nominationis studio ad hanc formulam adductum esse puto, veluti 
comici similem in modum una ponunt avidus, aridus cf. Pl. 
Pers. n, 3, 14 triparcos homines, vetulos, aridos, 'avidos; Ter. 
Haut. 526 avidum, miserum atque aridum. Quin etiam propter 
hanc ipsam paronomasiam in formula horridus — aridus scriben- 
dum esse contendam vocabnlum aridus cum aspiratione : haridus. 
Simillinms est ille versus, quem Varro L. L. p. 29 M. aflfert cx 

aliquo po^ta : Onus est honor, quo loco scribendum est ex fide 
codicis Gothani „Honus est honos**, praesertim cum Gellius II, 3 
honera pro onera et honustus pro onustus antiquiores fOrmas esse 
demonstret *). Aspirationis enim rationem cum temporibus saepius 
mutatam esse, ait Quinctil. I, 5, 19. Ceterum vocabulum „aridu8^ 
cum aspiratione scriptum inveni apud Nonium 448, 25, qui ex 
Varronis sat. Manio hunc versum aflfert: ^Et cum corrigia dis- 
ruptas tonat haridum^ (cf. in ed. Buech. n. 267). In altera for- 
mula utrum scribas vocabula avidus, aridus cum aspiratione 
necne, nihil interest; namque etiam sine aspiratione alliteratio 
integra est. Vocabulum aridus significatione vocis sordidus 
(knauserig) usum magis sermoni poetarum proprium esse intel- 
ligimus praeter quos iam protulimus locos etiam ex Pl. Aul II, 
4, 18 a. senex; Mart. X, 87, 5 a. cliens; X, 75 sportula a. 

7. dedita opera sive opera dedita = consulto, de industria 
p. R. A. §. 104 formulam quandam antiquiorem > esse ex eo ap- 
paret, quod Ciceronis aetate non iam dicebant: operam dedere, 
sed op. dare, quare etiam Cael. in ep. ad Cic. (fam. VIII, 1, 1) 
dicit data opera. Veteres autem poetae etiam locutione op. dedere 
utebantur, velut Pl. Ba. 93 tibi dedo op., itaque dedita opera 
legimus : Nov. ap. Non. 210, 25 ; Afran. ap. Non. 529, 1 ; Pl. 
Trin. 67; Cist. IV; 1, 18; Poen. III, 1, 5; Ter. Eun. V, 2, 2. 
Cicero hanc formulam admisit praeter illum locum unum in 
orationibus : de Or. III §. 17 ; ib. §. 193 op. ded. et in epistulis, 
cf. ad Att. Vni, 14, 1; ib. XI, 8 fin. ded. op. aliquem mittere 
(= dureh einen Expressen) ; ib. XV, 4, 4 ; cf . ib. X, 8 A 2 
(epistula Antonii ad Cic.) ; Cornif. 11 §. 47. Ceterum in ep. XV, 4, 4 
habent codices dedita — oratione elliptica — nec recte mihi editores 
vocem ;,opera^ adiecisse videntur, quam eodem modo omissam 
videmus apud comicos in formulis una, eadem scil. opera = zu- 
gleich cf. Brix. ad Trin. v. 578; Lorenz ad Most. 249. Atque 
solam vocem dedita hac vi praeditam usurpatam esse, demonstrat 
glossarium: dedita iTzivrihkc, et locus quidam ap. Paul. excerpt 



*) Ceteros locos huius pervulgatissimae alliterationis „onus — honos", 
(oneratus — honoratus) coUegit Ruhnken. ad Rut. Lup. I §. 3 et Peiper, 
Mus. Rhen. 1877 p. 519- 

ex Fest. p. 70 M., quem ad hanc formiilam pertinere puto: de- 
dita intelligitur valde data. Cfr. Liv. II, 29, 2 ; 51, 5. 

8. Pariter locutio „primo diluculo^^, quam legimus p. R. A. 
•§19 prisco sermoni attribuendum videtur. Haec vox spectat ad 
antiquam Romanorum civilis diei divisionem, de qua agit Cen- 
sorin. de die nat. c. 24, Macrob. I^ 3, 12 alii. Macrobius in- 
terpretatur diluculum: id est cum incipit dinosci dies. Ceterum 
hae voces raro inveniuntur apud po^tas et perraro apud scripto- 
res orationis solutae cf. Censorin. 1. ].: „plura noctis et diei tem- 
pora . . . quae apud veteres poetas passim scripta inveniuutur" ; 
ut primulo diluculo Pl Amph. II, 2, 105; cum diluculo ib. 111; 
diluculo Afran. 70 R., Cic. ad Att. XVI, 13, 1; primulo crepus- 
culo Pl. Cas. prol. 40; primo crep. Plaut. ap. Varr. L. L. VII, 
77 'Hi.,] conticinio Pl. Asin. 685. 

9. inorata re p. R. Am. §. 26 prisca formula est, in qua 
orare idem valet ac dicere vel agere (inde orator = legatus apud 
veteres cf. Cic. Brut. §. 55; de Or. L §. 202; Varro ap. Non. 529, 28); 
Enn. fragm. 4 R. incerta re atque inorata' 

B. V c a b u 1 a. 

Nunc venimus ad singula vocabula, quae item ex poetarum 
sermone vel ex usu cotidiana hausta videntur. 

I. Substantiva. 

a. vocabulum consuasor p. Qu. §. 18 : auctore et consuasore 
Naevio est dcTra^ efpf)|ilvov, sed verbum consuadere poetae comici 
usurpant cf. Pl. Trin. 527. 670. Asin. 261. Merc. 143. De com- 
poSitione verborum cum con- et ad- (cf. supra p. 11 concredere) 
in comicorum sermone pluribus verbis disserit Lorenz praef. 
comm. ad Pseud. p. 37. 

b. p. Qu. §. 53 si in parvula re . . . captionis aliquid vererere. 
Vocabulo yyCaptio"' signiiicante fraudem Cicero hoc uno 

loco utitur, sed legimus apud Plautum Asin. 790; Epid. II, 2, 
112; V, 2, 36; Truc. 11, 7, 65. Rarior est altera huius vocis 
vis = damnum, qua utitur Cicero uno loco in ep. ad Att. V, 4, 
4 mea captio est = mein Schaden ist es cf. Pl. Epid. V, 2, 36 
e\ Most. V, 2, 23 istaec captiost; ib. III, 3, 19; Vitruv. X, 19, 7 
sine captione; Gai. Dig. 29, 3, 7. 

c p. R. A. §. 62 : quod in minimis noxiis et in his leviori- 
bu8 peccatis . . . et maxime et primum quaeritur. 

Noxia sive noxa priscum vocabulum est, quod iafn inveni- 
mus in XII. tabulis et in lege quadam apud Cic. de leg. III, 
§. 11 cf. Festus p. 175 M. noxa ponitur pro peccato aut peccati 
poena, quxxm lex inhet noxae dedere pro peccato ; ib. p. 174 noxia 
damnum significat, apud poetas autem et oratores ponitur pro 
culpa. Atque Plautum et Terentium tantummodo formam „noxia^^ 
usurpare, adnotat Brix. ad Pl. Trin. I, 1, 1; cf. Mil. 1416; Merc. 
IV, 3, 30 ; Bacch. 1005 etc, Ter. Haut. 298 ; Ph. 225 ; Eun. 852 
etc — Ex Hortensio Non. 438, 25 affert locum tertium Cicero- 
nianum. 

d. p. Q. §. 19 in ipso articulo temporis. 

Articulus = discrimen rerum (entscheidender Augenblick) 
hoc uno loco in Ciceronis operibus reperitur ; sed ex usu comi- 
corum cf. Pl. Epid. III, 4, 55 in eo articulo ; Men. I, 2, 31 ; Ter. 
Ad. 229 in ipso articulo augurari licet hoc vocabulum florente 
sermone Latino potius po6ticum colorem prae se tulisse. Sed a 
scriptoribus argenteae quae dicitur Latinitatis repetitum est, cf. 
Plin. H. N. n, 97, 216 in ipsis temporum articulis; Val. Max. 
IV, 2, 2 in aspero ac difficili temporum articulo ]. Suet. Claud. 4 
si de singulis articulis temporum deliberabimus ; Curt. III, 5, 11 
in quo articulo rerum mearum ; Amm. Marc XVI, 12, 37 in ipso 
proeliorum articulo; ib. XXVII, 9, 6; XVHI, 2, 5 adigente ne- 
cessitatum articulo. 

n, Adiectiva, 

In hac particula dissertationis nobis de usu quodam duorum 
adiectivorum vetus et antiquus dicendum est, quem Cicero in 
his tantum orationibus tam religiose secutus est. Utitur enim 
utroque translato sensu; atque vocabulo antiquus in bonam par- 
tem (ut nos alt = bieder), vetus in malam (nos: gewiegt). Et 
vocem antiquus iam a poetis tragicis et comicis hac bona signi- 
flcatione praeditam invenimus, ut apud Pacuv. 80 R. cives 
antiqui ; Att. 585 antiquam castitudinem ; Enn. 277 more an- 
tiquo; Varr. sat. 303; Pl. Pseud. 1190 ex antiquo sc more; 
Capt. 101 adulescens antiquis moribus; Ter. Andr. 442 cives 
antiqua virtute ac fide ; et illud : antiquom obtines =. du bist 



— 28 — 

noch ganz der biedere Alte Ter. Andr. 817 aliisque locis. Sed 
vocem vetus mala vi nsam nuUo loco apud eos inveni, deminu- 
tivum vetulus ap. Plaut. Pers. II, 3, 14 triparcos homines, vetulos, 
et ap. Lucil. ap. Non. 240, 10 veteratorem'lum, vetulum lupum, Hanni- 
balem ; quod vocabulum veterator Donatus ad Ter. Andr. . 457 
interpretatur : est vetus in astutia et qui in omni re callidus est ; 
veterator enim in bonam quoque partem usurpatur, ut Cic. de rep. 
III §. 26 veteratores in disputando; Gell. II, 1 in litteris veterator. 

Itaque Cicero mihi primus haec vocabula antiquus et vetus 
translato sensu praedita tam accurate distinguere videtur conatus 
esse idque in prioribus his orationibus tantum, nam in posteriori- 
bus hanc legem aspernatus est: 

p. Qu. §. 29 vetulus gladiator; 

p. R. A. §. 17 vetus gladiator ; §. 28. v, accusator (cf. Brut. 
§. 260) ; §. 39 v. sicarius ; §. 61 v. calliditas. 

p. Q. §. 59 antiquam officii rationem dilexi ; §. 72 homines 
antiqui officii. 

p. R. A. §. 26 homines (i«^ig'^i; §. 27 vestigia antiqui officii 

sed p. Planc. §. 22 retinens veterem illam officii rationem ; 
Vatin. §. 32 morem veterem ; Phil. VII, 14 repetenda vetus illa 
severitas ; Verr. V §. 46 valeret hoc crimen in illa vetere severi- 
tate; Cluent. §. 129 tu es magister veteris disciplinae ac severi- 
tatis; Verr. II §. 7 disciplina illa vetus; Caec. §. 28 exemplar 
antiquae religionis ; Verr. III §. 217 hominem vetere illa ac 
singulari innocentia praeditum. Inter scriptores sequentium ae- 
tatum inprimis Tacitus bonam verbi antiquus vim rctinuit cf. 
ann. XVI, 5 antiqui moris ; hist. I, 14; II, 64; dial. 28; antiqua 
parsimonia ann. III, 52 ; XII, 53 ; antiquo cultu victuque ib. III, 
53 et pluribus locis ; sed Eutropius scripsit X, 10 virum prohum 
et morum veterum; Amm. Marc. XXI, 8, 1 proditor antiquus 
(Cic. Verr. V, §. 152 vetus proditor*). 



*) Apud comicos vetm et antiquus saepe una ponuntur, \\i Pl. Trin. 
381 historiam' veterem atque antiquam cf. Most. II, 2, 45; Ba. IV, 4,60; Mil. 
III, 1, 156 ; Poen. V. 2, 18. Ciceronis aetate formula priacus et veius prover- 
bialis erat, ut ex Tim. fragm. apparet: credendum est veteribus et priscis ut 
aiunt viris cf. dom. 122. Scriptores argentea Latinitatis item una poniint 
vocabula antiquus et vetus, ut Dial. de or. c. 15 vetera et antiqua; c. 16. 17. 
Plin. Pan. c. 11. 12. 



— 29 — 

b. Adjectivum unicus sigQificatione usum = singularis, i^sig- 
nis, legimus p. Quinct. §. 41 unica liberalitas (nos: einzig in 
seiner Art), cf. Cornif. ad Her. III §. 11 unica malitia, ib. §. 37 unica 
turpitudo ; Turpil. ap. Non. 491, 2 homo unica est natura ac 
singularia. Quam vim vocabuli ^unicus*' inprimis Livius coluit 
cf. unica concordia 3,33,8; vir unicus in omni fortuna?, 1, 9; ib. 
12, 3 u. dux ; 23, 11, 10 u. imperator ; cf. Pl. Asin. IV, 1, 3 tu poeta 
esprorsusad eam rem unicus. Inde etiam adverbium unice ad cumu- 
landam et adiectivorum vim usurpatur cf. Pl. Ba. 407 unice unicus; 
Asin, 205 u. unus; Stich. 11. unus u. probus; Hor. carm. I, 26, 
5 u. securus; Lampr. Sev. 26, 9 u. pius; et verborum cf. Cic. de 
rep. I §. 16, U §. 1 ; ep. faui. VI, 12, 2 unice diligere. 

III. Adverbia. 

a. adv. repentino : uno loco ap. Ciceronem invenitur *) p. 
Qu. §. 14 ; praeterea ap. Pl. Pseud. 36 ; Afran. 82. 398 ; Apul. 
de mund. 16; flor. 3, 16. 

b. adv. ingratiis legimus tantum p. Qu. §. 47 et p. TuU. 
§. 5; apud Plautum octo, ap. Terentium tribus locis cf. Neue 
Formenlehre n^, p. 672; Corn. Nep. semel usurpat: Them. IV, 4. 

c. Ex iure consultorum sermone ab hominibus plebeis re- 
ceptum est adv. perperam, quod raro et in certis tantum for- 
mulis nobis occurrit, ut in edicto praetoris: Verr. U §. 33 si qui 
p. iudicassety cf. §. 34 ; U 57 ; Caec. §.71. Similiter p. facere 
Cicero uno loco dicit p. Quinct. §.31 seu recte seu p. facere; 
praeterea legimus ap. Cornif. II §. 5 ; 44 ; 48 ; Varr. r. r. I, 69, 2 p. 
feclsse; Petron. 75 si quid p. feci. Perperam adverbio recte op- 
positum invenimus praeter locum p. Q. §. 31 etiam Caec. §, 69 ; 
Sall. Jug. 31, 27 p. quam recte fecisse; Liv. 1, 23, 8, 33, 8; 40, 
14, 9. Extra has formulas Cicero uno loco dicit „res p. constitutae" 
de inv. I §. 102 ; cf. Pl. Most. 964 ; Mil. 392 ; 435 etc. ; Ter. 
Phorm. 744; b. Hisp. c. 12. 

d. p. R. A. §. 31 lihenter, audacter, libereque dicere. 

Pro adv. libenter, quod libri scripti praebent, alii alia sta- 
tuere volunt, ut : fidenter, diligenter, quia hoc loco libenter inusi- 
tatam vim vocabuli licenter habeat {= nach freiem Belieben, un- 



*) Charis. II, 14, 200 : repentino pro repente Cicero, ut Statilius Maxi^ 
mus notat scil. in libello de singularibus apud Cic. quoque positis adverbiis 

genirt). Sed mea qaidem senteBtia in hac priori Ciceronis ora- 
tione libenter aeqiie retinendum est, qaam in Hor. sat I, 3, 63 : 
qfialem me saepe lihenter obtulerim tibi Maecenas. Ceteram 
haec vis rocabuli L ex usu cotidiano esse mihi videtar, at etiam 
PL Asin. 562 dicit : libenter periurare, quo loeo L significat licen- 
ter sive potius impudenter. 

e. Denique disserendum est de comparativo ocius, quae 
item antiqua vox atque sermoni poetarum inprimisque comicorum 
propria est. Jam pervulgatum illud Herius ocius ap. Hor. carm. 
IT, 3, 2B provcrbii locum mihi obtinere videtur, quo etiam omissa 
copula spectat. Similiter Cicero de inv. I, 26, 39 quid ocitts et 
quid serius futurum est et TuscuL IV, 14, 32 tardius — ocius. 
Praeter hos locos ocius apud Ciceronem tantum legimus de rep. 
VI, 26, 29 ocius facere, *) deinde in illa Aratei carminis conver- 
sione, quam adulescentulus fecit v. 65, denique in orat. p. Qu. 
S. 43 ocins pcrvenire. Ceteris locis legimus ;,citius'' (in orationi- 
bus 14 ies cf. Merguet) ut p. Sest. §. 70 per alios citius quam 
per He tardius. Nec Cato et Varro hoc vocabulo utuntur, nec 
Caesar et Corn. Nepos, sed citius aut celerius. 

Quod primum invenimus apud Livium Andron. in Aiace : 
multo ocius et ap. Ponipon. 92 o. facere cf. PL Asin. 275 nun- 
quam o. ; Ter. Eun. 470; 690 etc. Sed multo saepius legimus 
hoc adverbium apud eosdem detracta omni comparativi vi**) in 
adhortationibus ad imperativum posituui, quemadmodum Graeci 
utuntur 8* fi a a V , veluti iam Hom. Od. VII, 152 ; XX, 154 ; 
Aristophan. Nub. 1253; Sopli. Oed. CoL 824 (cf. Nauck. ad 
h. L), ut po^^tae Latini, quod in Graecorum fabulis invenerunt 
vocabuhmi 8* dj a a o v , id mihi transtulisse videantur vocabulo 



*) Clcero in libro „do rcpublica" sennoiii suo vetustatis quendam 
rolorcm inicore milii vidctur: nam praeter lianc vocem ocius invenimus in 
hoc tuntum iibro adv. cotidiano VI, 2, 2 (cf. Afran. 369 R.: Pl. Capt. 722)- ibid. 
dmthHo (cf. ri. Capt. 60-, St. 719; Bacch. 79; Most. 411; Ter. Haut. 673 et qua« 
cxempla Non. p. 517 aflfcrt ox tragicis poetis; Claud. Quadrig. Lll); substan- 
tlvtt anxitiido (pro anxieUw) 11,41,68 (cf. Pac. 164; Att. 154, 3^9); aanctitudo 
IV, 8, 8 (cf. Att 646. 593. Turp. 114 ; Afrau. 326) ; alia. 

**) Cuius rei summum testimonium est illud, quod poetae compara- 
tivum ocius aiue ullo signiticatiouis discrimine iuxta positivum synonymum 
ponunt, ut PL Cist^ III, 8 properc ociiis cf. Cas. III, 6, 17 propere cito; Rud, 
V) 8, 36 propere celcriter. 

Qcius; paucos locos proferre liceat: Pl, Pseud. 758 abite ocius; 
Curc. 276; Most. 679; etiam Hor. sat. U, 7, 34; 117 et Petron. 
sat. 79 res tuas ocius toUe; ib. c. 94 ocius foras exi (cf. Ter. Eun, 
470 heus iubete istos foras exire ocius^ ; ib. c. 105 attrahite o. nocen- 
tes; apud Curtium uno loco idque in oratione quadam legimus 
X, 2, 29 : facessite hinc ocius, quae formula prorsus plebeia est cf. 
PI. Rud. 1062 ; Ter. Phorm. 635 ; Pacuv. 326 facessite hinc etc. 
{= 3ich iorimachen), Augusteaeaetatis poetae etiam apud indi" 
cativum hoc modo adverbio ocius utuntur, ut Ovid. Met. XII, 
226 0. surgimus; I, 242; Hor. carm. H, 11, 18 quis puer ocius 
restinguet ardentis Falerni pocula? (quae formula proxime acce- 
dit ad modum imperativum) ; Vergil. Aen. IV, 294 ; VIU, 101 ; 
555 ; XII, 556, 601. 

Denique hoc loco commemoremus, quae notat Servius ad 
Aen. IV, 294 de hoc vocabulo ; „ociu^ : velocius, et nota quod 
habeat adverbium et nomen illius non facile reperiatur*' et ad 
VIU, 555 jfpositivus antiquus est i. e. celeriter; nec enini potest 
esse comparativus ubi nuUa est comparatio** *). 

IV. Verba. 

a. De verbis frequentativis in his orationibus positis WoelfF- 
linus iam 1. 1. disseruit ; sunt : fugito p. R. A. §. 78 cf. PI. Asin. 
485; Ter. Eun. 847; Lucret I, 658; IV, 322, 1055, 1168 etc; 



*) Ex Ms Servii verbis apparet vocem ociua illius viri aetate non iam 
usitatam fuisse. Quare si quo loco apud scriptorem illius aetatis invenitur, 
in suspicionem vocari debct; veluti in nostris Ammiani Marcell. editionibus 
pluribus locis nunc legimus oc»tA«, q\iibus codices aliam scripturam praebent, 
ut 22, 7, 10 scripsit Gardthausen ; solito ocius^ codices habent solito eitw, nos 
statuimus solito citiua, Gelenius solicite. Alio loco Gelenius ocius in textum 
recepit 25, 1, 5 hoc ocius intellecto; etiam hoc loco scribendum est citius, 
ut 31, 12, 2 equitum turma citim missa cf. 18, 6, 4 ; 26, 8, 6 ; 29, 5, 4. Apud 
eundem 25, 1, 3 ex codicis Vaticani scriptura totiua coniecit Geleniua ocius^ 
sed legendum est tutiua ut ib. 24, 8, 7, ubi idem Vaticanus praebet totius^ 
Gelenius recte tutiut scripsit, Eyssenhardtius falso octtw. Sed aliis locis, qui- 
bus ex criticis notis Gardth., quae mihi in hac re investiganda tantum praesto 
erant, nulla scripturae varietas exstat, equidem hoc modo emendare non 
audeo. Constat enim Ammianum, ut erat nimius antiquioris sermonis aflfec- 
tator, haud patica vocabula aetate sua non iam usitata in sermonem suum 
ascivisse, ut oppido pauci 16, 7, 5; 14, 6, 1, quod adverbium iam Quintiliani 
aetate priscum et obsoletum habebatur cf. Quintil. 8, 3, 25. 

latito p. Qu. §. 54. 60. 75. 84. 85. 86 cf. Pl. Trin. 927 ; Lucrefc. 
I, 875. 890 ; auct. b. Afr. 91, 1 ; reclamito p. R. A. §. 13 &n. eJprjii. lesfc. 

b. de verbis transfugere et devolare iam supra p. 17 dic- 
tum est. 

c. verbum incommodare = nocere (cum Dativo coniunctum) 
raro invenitur, ap. Ter. Andr. 162; Cic. p. Qu. §.51; ep Q. fr. 
I, 2, 10 codices partim incommodaturum partim incommodum 
laturum praebent ; fin. V, 19, 50 sine obiecto positum est Atque 
p. Qu. §.51 Cicero raram vocem incommodare consulto videtur 
sumpsisse, ut elegantiorem sermonem redderet ; locus est enim 
hic: ut, quum ipsi nihil alteri scientes incommodarint, nihil ipsis 
iure incommiodi cadere possit. 

d. Prisco sermoni proprium est verbum imbibere = IjiTrtxvscv 
(in animum inducere), quod cum infinitivo coniunctum tantum 
in prima Ciceronis oratione invenitur : p. Qu. §. 27 ; praeterea 
ap. Lucret. III, 995 petere fasces imbibit; VI, 72 petere poenas 
imbibat. Cic. Verr. acc. pr. §. 42 cum accusativo obiecti coniunetum 

j/ est: malam opinionem animo imbibere; pariter ap. Liv. II, 47 
quod initio consulatus imbiberat. 

e. Verbum Itcdificdre, quo Cicero uno loco p. Qu. §. 54 
utitur, Priscianus VIII, 5, 25 in vetustissimis numerat. Legimus 
persaepe ap. Plautum, qui et Itddos facere aliquem (alicui) dicit 
(cf. Brix. ad Capt. 576) et ludifcare (cf. Men. III, 2, 56; Amph. 
585; 1047 etc.) et deponens ludificari (cf. Most. 1065 etc.) et 
ludificatui habere alquem Poen. V, 5, 2. Deponens ludificari 
etiam Cicero p. R. A. §. 55 usurpat: ludificari et calumniari. 

f. Homines plebei, ut sententiis suis vim quandam addant, 
vehementiora^ et validiora vocabula adamant ; ex quo numero 
est ap. Cic. in or. p. R. A. §. 33 : qui tantum potuit, ut omnes 
cives occisus perdiderit" vox perdere. Hanc inprimis apud co- 
micos legimus, ut Pl. Amph. II, 2, 187 perdidisti sc. me; Pseud. 
1320 ; Bacch. IH, 3, 85 ; III, 6, 38 etc. ; Ter. Andr. 803 nos qui- 
dem pol miseras perdidit (nos dicimus : das war ein harter SChlag 
ftir uns). Graeci eodem modo dicunt: iTcd^Xeaev, ut Soph. El. 
1163 cpaxaS-' &(; [iin6iXzaoc(; et ibid. 808 "Opiaxoc cptXxay S; 
ji'a7t({)Xeaas S*av(5)V (utap. Cic. occisus perdidit); ib. Phil. 
1172 XI ji'6Xeaas et ap. Euripidem Admetus de mortua uxore 
dicit Alc. 1002 dTcwXeaev jie x5xc {laXXov y) Xiyta. Verisimile est 
poetas Latinos Graecum verbum 47t(bXeaev voce perdidit conver- 

tisse. Ceteium etiam oratores Graeci hanc vehementiorem locu- 
tionem receperunt cf. Dem. Phil. III, 39 6cp' fiv ' d^Tcc&XcoXe xal 
vev6ar)xev i^ ^EXXi^;. 

g. p. R. A. §. 132 in Bruttiis habere : 

verbum habere hoc loco vim habitandi prae se ferre videtur 
ut apud comicos : hic habet = habitat, Pl. Trin. 193, 390, saepius; 
cf. Varr. L. L. IV p. 16 Bip. ubi aeditumus habere solet 

h. Denique verbo auscultare (icouter Francogallorum); quod 
nullo loco apud elegantiores scriptores legimus, Cicero in orat. p. 
R. A. usus est §. 104 mihi ausculta, ut po^tae comici, Pl. Most. 
570. 619-, Pers. 574; Aul. II, 2, 60; Pseud. 991 cf. Lorenz ad 
Pseud. V. 407 et Non. 246, 10 ; Hor. sat. H, 7, 1 *). 

Atque confecta altera parte dissertationis hoc addere mihi 
videtur eiusmodi vestigia sermonis familiaris et cotidiani dissipata 
inveniri cum in posterioribus orationibus tum in Philippicis,, ubi 
Cicero summo animi ardore et ira inflammatus vulgaria quaedam 
admiserit ; quo ex numero sunt : 

a. actutum = slatim, quod adverbium in sermone rustico 
summe frequentatum est, ut Pl. Most. 17. 70. 238. 286. 372 etc. 



*) Vocabula quaedam et elocutiones restant, quibus et Ciceronis aetate 
qui scripserunt aut nullo loco aut perraro usi sunt et Cicero ipse nisi in 
orationibus suis primae aetatis, sed inveniuntur apud posteriores scriptores, 
velut 

1. p. Qu. §. 34 tempm dicendo absumere: absumere Cicero in hac formula 
hoc uno loco posuit, aliis locis conaumere cf. Verr. II §. 96 qui dicendo tem- 
pus consumerent; a Livio rursus usurpatur, ut 2, 4, 3 tempus consultando 
abs. ; 27, 13 ; 45, 37 j Plin. ep. I, 9. 

2. Pariter vocem a<f6aw« translata vi praeditam = consumptus legimus 
tantum in or. p. Qu. §. 40 adesa peci^nia, cf. Tacit. ann. 13, 21 ; hist. 1, 4 
adesa bona; Non. 70, 32 ex Sis. hist.'lib. III affert locum:.isdem temporibus 
frumento adeso. 

3. Tum p. Q. §. 43 et p. R. Am. 113 inter vivos numerare; „num,erare 
inter" praeter hos locos tantum p. Font. §. 28 dicit, aliis locis „numerare in c. 
Abl." ut Brut. 45; ^numerare inter" structura est scriptorum inprimis argenteae 
Latinitatis cf. Krebs. Antibarb. s. v. numerare. 

4. Similiter verbum praeferre = prae se ferre legimus uno loco ap. 
Cic. p. R. A. §. 87 avaritiam praef. et ap. Plancum in ep. fam. 10, 8, 4 sensus 
aperte praef. •, saepius apud posteriores, ut QuintiL X, 1, 113 nobilitatem p.*, 
Tacit. Agr. 11 ferociam p. ; ann. 16, 22 libertatem p.; 13, 45 modestiam 
p. ; 15, 16 speciem armorum p. etc. ; Curt. VII, 2, 24 laetitiae speciem p. *, 
VI, 9, 1 dolorem p.-, VIU, 6, 16. 

3 

in sermone urbano autem tantum ap. Verg. Aen, IX, 255 ; Ov. Mefc, 
II, 557 ; Liv. XXIX, 14, 5 ; Cicero Phil. XU, 11, 26 et in fragm. 
orat. p. Cornelio ; in ep. ad Att. I, 12, 1 et XV, 5, 2 codices 
partim actutum partim acturum praebent. 

b. Deinde vulgarem formulam comicorum „verba dare^* == 
fallere Cicero tribus locis admisit, quorum unus est in libro de 
inv. II §. 28, alter in orationibus Pliil. XIII, 33, tertius in epi- 
stulis Att. XV, 16 a; etiam Corn. Nep. semel Hann. V; praeterea 
apud Pl. Aul. I, 1, 23 etc; Ter. Phorm. 713; Haut. 914 etc; Lucil. 
1024 ^ L. ; Hor. sat. I, 3, 22. 

c) Phil. II §. 21 scalas tabernae librariae oppilare. 

Oppilare (= verschliessen) rarum magisque plebeium 
verbum-est cf. Cat. r. r. 100; Varr. L. L. V, 31; Lucr. VI, 725; 
1 Macc. 2, 36 nec oppilaverunt loca occulta v. Roensch Itala u. 
Vulgata p. 195. 

d, Pariter uno loco in Phil. XIV, 2, 5 Cicero utitur formula 
prisca inibi est = i^ eo est: aut inibi esse aut iam esse confec- 
tum cf. Pacuv. 205 R. profecto aut inibi est aut iam potiuntur 
Frugum; Caecil. 189 liberne es? Non sum, verum inibi est 
Extra hanc formulam adv. inibi = liic Cicero usurpat leg. agr. 

I, 20; praeterea Plautus, Cato, Varro, b. Afr. 23, Vitruv (semel) 
X, 19, 7. 

e. Denique creberrimam illam apud comicos compositionem 
pronominum ;,suus sibi*' (cf. Holtze synt. prisc. script. Lat. 1, 351. 369) 
Cicero uno loco imitatus est in orationibus, Phil. II, 37, 96 priusquam 
tu suum sibi venderes ipse possedit unoque loco in ep. ad Att. VII, 

II, 1 sibi habeat suam fortunam. Quae est formula contemnentis, 
quod alter habet aut habere se putat, velut Pl. Curc. 175 sihi sua 
habeant regna reges, sibi honores, sibi virtutes etc Aliis locis, quibus 
Cicero illud Plauti ante oculos habuisse mihi videtur, omisit pro- 
nomen „suus" idque manifesto hoc consilio, ut plebeium quendam 
colorem evitaret velut p, Flacc. §. 104: sibi habeant potentiam, 
sibi honores etc ; p. SuII. §. 26 sibi haberent honores, sibi im- 
peria, sibi provincias etc; cf. Cat. M, §. 58 habeant sibi arma, 
sibi equos, sibi hastas etc ; Lael. §. 18 quare sibi habeant sapien- 
tiae nomen. Sed haec hactenus. 



Pa?8 III. 

Iq hac dissertationis parte nobis proprietates quaedam ser- 
monis tractandae sunt, quae pertinent et ad yerboram formatio- 
nem et ad syntaxin. 

Ac primum quidem quod attinet ad verborum formationemf 
legimus in or. p. R. Am. §. 131 pernicii causa auctoribus Gellio 
IX, 14, 19 et Nonio 486, 28 ; (locum similem addunt ex Sisann. 
Hist. lib. VI: pernicii causa), quamquam Charisius (I, 15) legit 
pernicies et codices praebent pernicie. Sed Gellio maior fides 
habenda est, quippe qui propius accedat ad Ciceronis aetatem cf. 
Bttcheler Grundriss der lat. Declinat. p. 34. 

Qua ex re colligere licet etiam aliis locis Ciceronem vetu- 
stiores formaa usurpasse, quibus in nostris editionibus ex codicum 
tide recentiores inveniantur. Quo magis crederes antiquiores 
formas retinendas esse iis locis, quibus codices praebent ut 

p. R. Am. §. 145 : si metuis (sc. causa vis hominem occi- 
dere),ab eone aliquid metuis? — Quo loco Madvigius recen- 
tiorem formam metus restituit, id quod probaverunt cum alii tum 
Bergk., qui in Philolog. vol. 28 p. 462 de hoc loco haec dicit: 
Cicero ist, wenn er auch namentlich in seinen aelteren Reden 
manches Volksmaessigc noch beibehalten hat, was er spaeter 
fallen laesst, niemals ein so fanatischer Liebhaber der Archaismen 
gewesen, dass er dieser Leidenschaft die Deutlichkeit der Rede, 
die ihm iiberall das erste und wichtigste ist, geopfert haette. Huc 
accedit, quod hoc loco librarius facillime ex sequentis verbi forma 
„metuis^ inductus etiam pro substantivi forma metiis verbi formam 
metuis scribendum esse sibi videri poterat. 



— 36 — 

Idem Bergkius Fleckeiseno repugnavit, qui (Krit. Misc. p. 44) 
in orat. p. R. A. §. 65 et §. 70 verbi formam „potuisset^ mutan- 
dam putavifc esse in priscam „potisset" = posset secutus Ernestium, 
qui utroque loco coniunctivum plusquamperf. contra leges gramma- 
ticae positum esse existimans pro ;,potuisset" scripserat ^posset". 
Fleckeisenus ipse sententiam suam de hac re interim mutavisse 
videtur; nam in editione orationis p. R. A., quam Richtero mor- 
tuo curavit 1877, §. 65 scripsit posset, §. 70 potuisset. Atque ad 
defendendam scripturam ^potuisset^ in §. 65 : nemo enim putabat 
quemquam esse, qui cum omnia divina atque humana iura , . . 
polluissety somnum statim capere potuisset Bergkius recte adnotat 
antecedens plusquamperfectum y,poUuisset^ oratorem commovisse 
etiam pro „posset" dicere „potuisset" ; quin equidem puto Ciceronem 
consulto hoc loco adnominationem adhibuisse: polluisset — potuisset^ 
qua vehementius negaret ullo modo fieri posse illud, de quo 
loquitur. 

Tum reperimus in or. p. R. A. §. 107 formam pronominis 
interrogativi „numquisnam praeterea? nemo est^, quae formula 
sermonis familiaris est (cf. supra p. 23). Cicero etiam aliis 
locis, quibus sermonem familiarem imitatus est, hanc formam 
usurpavit, inprimis in illa salutantium formula: numquidnam 
novi ? de Or. 11, 3, 13 ; ep. fam. XI, 27, 1 cf. Brut. 3, 10 num- 
quid tandem novi? 

Denique commemoramus formulam abs te in prioribus 
orationibus saepius inveniri quam a te, id quod Woelflflinus vidit 
I. I. p. 144. Omnes locos enumerare supervacaneum est, quos 
iam plenissime collegit Merguet in lexico s. v. a et abs. 

Jam venimus ad syntdxis proprietates, 

Auctor dialogi de orat c. 22 in iudicando Cicerone ut pri- 
mum orationis excultorem nominat eumque primum et verbis 
adhibuisse delectum et compositioni artem, ita priores orationes 
non carere vitiis antiquitatis dicit ; atque in iis demum orationibus, 
pergit, „quas iam senior et iuxta finem vitae composuit, id est 
postquam magis profecerat usuque et experimentis didicerit, quod 
optimum dicendi genus esset invenit.^ Atque eiusmodi experi- 
menta in arte scribendi, quae iam in tractatione copiae verbo- 
rum cognovimus, eadem in syntaxi nobis occurrunt. Nam adules- 
centulus Cicero, qui tum sermonem nondum plane ad ipsum 
iudicium revocaverat et accommodaverat, ' in adhibendis syntaxis 

legibus alienam rationem secutus est, unde accidit, ut in his 
duabus orationibus quaedam inveniamus, quae a posterioribus 
abhorrent. Sed ipsam rem aggrediamur. 

1. Licentiae cuidam atque impunitati dicendi, quam ipse 
Cicero in prioribus suis orationibus reprehendit, tribuendum est 

p. R. A. §. 6: hunc sibi ex animo scrupulum, qui se dies 
noctesque stimulat ac pungit, ut evellatis postulat : quo loco leges 
grammaticae poscunt aut eum pungit aut se pungat Quae licentia 
sine dubio nata est ex sermone plebeio nec invenitur apud Ciceronem 
nisi in libris primae aetatis, ut recte adnotat Hahnius; cf. de 
inv. I §. 55. 

2. De adverbiis. 

a) Adverbia quaedam ad cumulandam adiectivorum notionem 
pro superlativo cum adiectivis coniuncta reperimus apud omnes 
omnium aetatum Latinitatis scriptores maximeque apud poetas 
comicos sermonem vulgarem imitantes. Quorum alia etiam in 
sermonem urbanum recepta sunt ut valde, vehementer, bene 
(bien Francogallorum), admodum etc, alia inprimis vel prorsus 
sermoni cotidiano propria sunt; veluti adv. „insignite^j quod 
Cicero duobus tantum locis hoc modo admisit, quorum unum 
legimus p. Qu. §. 73 insignite improbus, alterum Phil. III, 10 in- 
signite impudens, quo tamen loco codices partim insignite partim 
insigniter praebent. Praeterea reperimus apud Plaut. Rud. 1097 
i. inique ; Cas. V, 4, 38 insignite magna iniuria. 

Ceterum hoc loco moneamus eiusmodi adverbia suam quod- 
que ut ita dicam provinciam habere, cum alia tantum ad eorum 
adiectivorum gradationem adhibeantur, quae bona, alia quae 
mala utuntur notione; veluti adverbium insignite coniunctum vi- 
demus cum ^improbus, impudens, inique, magna iniuria". Quae 
coniunctio adverbii insig. cum substantivo y^iniuria^^ frequentata 
est a Plauto cf. Mil. 560 tam insignite iniuria; Rud. 643; Poen. 
m, 6, 14; Men. V, 7, 21; similiter Cato ap. Gell. X, 3, 17 in- 
signitae iniuriae et Cicero p. Qu. §. 28 insignis iniuria ; p. Caecin. 
§. 36 tam insigni accepta iniuria (nos dicimus : schreiendes Un- 
recht), cf. fam. IV, 13, 2 ; V, 2, 8. Contra adv. adprime legimus 
tantum adiectivis bonae notionis praemissum, ut Pl. Trin. 373 
adpr. probus cf. Rud. III, 4, 30 et Corn. Nep. Att. 13, 3 adpr. 
bonus. Sed a scriptoribus argenteae ut dicitur Latinitatis non iam 

observabantur hae leges, velut Plautus dicit Epid. IV, 1, 39 im- 
pense improbus, Macrob. Sat. I, 4, 24 imp. doctus. 

Adverbium satis partim ad augendam, partim ad diminuen- 
dam (= ziemlich, leidlich) adiectivi vim usurpatur pariterque 
forma breviata sat, qua comici saepius utuntur, Cicero raro atque 
ut equidem vidi tantum cum adiectivo bonus coniuncta. Quam 
formulam in orationibus semel legimus p. R. A. §. 89 sat bontts 
accusator; de Or. III, §. 84 sat bonus orator; fam. VII, 24, 2 sat 
bonus unctor ; ad Attic. XIV, 10, 1 laetantibus omnibus bonis, etiam 
sat bonis; cf. Cat. r. r. 136; Pl. Vidul. sat bonus operarius, Studem. 
comment. de Vid. p. 14. Richterus bene adnotat ad orat. p. R. A. 
§. 89 jjSat seltener als satis, mit schwaechendem Sinne wie das 
franz. assez. So steigen de Or. III §. 84 oratorem, sat bonum, bonum 
denique, und stufen sich ab de off. II §. 89 bene pascere, satis 
bene pascere, male pascere.*' 

Duobus quoque adverbiis interdum gradatio adiectivi fit, ut 
p. Qu. §. 12 : erat ei pecuaria res ampla et rustica sane bene 
culta et fructuosa, cf. Ter. Andr. 848, Ad. 586 ; in epistulis simi- 
liter dicit fam. X, 32, 1 plane bene peculiatus (nos: gar sehr), et 
in Tuscul. II, 19, 44 bene plane magnus ; cum verbo coniuncta 
Acad. I, 7, 25 bene sane facis. 

b. Pauca hoc loco nobis disserenda videntur de usu quodam, 
qui ex sermone cotidiano profectus et a Cicerone in sermonem 
suum receptus est. Apud comicos enim saepissime invenimus 
formulam „sic est hic^ (= das ist so seine Art) cf. Ter. Andr. 

1 

919, quibus locis adverb. sic pro pronominibus hic, is, talis posi- 
tum est. Donatus quidem adnotat ad locum illum Terentianum 
Terentium hoc modo Graecum Menandri oOtw^ aOxo^ iaxtv 
in Latinum convertisse. Quod dicendi genus non solum po^tae, 
ut Tibull. I, 10, 44 sic ego sim, sed etiam solutae orationis 
scriptores secuti sunt, ut Cic. p. SuU. 22 si ita sum. Ex formula 
„sic est hic*' nata est altera: „sic homost" (Ter. Phorm. 527); 
itast homo (Ad. 143). Tum hic usus a certis personis translatus 
est ad res, ut Cic. Attic. IV, 1, 8 ita sunt res nostrae: ib. VI, 1, 
11: ita res est ; Ter. Ad. IV, 7, 21 ita vita est hominis — Cic. 
p. R. A. §. 84 sic vita hominum est ; Pl. Pers. IV, 6, 25 ita sunt 
Persarum mores — Cic. Rabir. 35 non ita mos est; Lucret. III, 
307 sic hominum genus est — Cic. p. R. C. 29 sic est vulgus; 
cf. Ter. Pr, 70; Pl, St. 625. 744. — Contra Cicero legitima 

formula usus dicit Vatin. §. 19 est enim res eius modi; Lael. §. 52 
haec est tyrannorum vita; fam. VI, 5, 2 ea natura rerum est cf. Liv. 
24, 25, 8 ea natura multitudinis est; 9, 3, 12 ea est Romana gens. — 
Denique Cicero verba diciy haberi, existimari similia pariter coniun- 
xit cum adverbiis ita, sic : de Or. III §. 84 ita (= talem) me existi- 
mari scio; Brut. §. 57 eloquentem fuisse et ita habitumi p. Arch. 
§. 31 qui sancti sunt habiti itaque dicti cf. Verr. II §. 87; contra p. 
R. A. §. 119: qui ita vixerunt talesque — putantur. 

c. Similiter ex sermone familiari profectus est contrarius 
usus pronominis ^nullus^ 'pro adverbio „non^, de quo iam cum 
alii disseruerunt tum sublilissime Hauptius in Quaest. Catull. p. 
5 sqq. ; nonnuUa affert Naegclsbachius in libro de arte Latine 
scribendi ® p. 236. Notum est illud comicorum : nuUus sum = 
perii cf. obSh eJfit Aristoph. Equ. 1243 ; Soph. El. 677. — Cicero 
hunc usum. secutus est praecipue in epistulis ad Atticum (cf. XI, 
24, 4 nullus venit; XIV, 3, 1 etc); ex locis in orationibus pro- 
fero p. R. A. §. 128 haec bona in tabulas nulla redierunt 

3. In sermone prisco et plebeio multas formulas invenimus, 
in quibus casus Genetivus pendet ex pronomine quodam, quod 
multitudinis notionem amplectitur, ut apud Ennium „ecquid erit 
praemi"; ap. Plaut. Aul. IV, 10, 72 quid huius rei sit (cf. Draeger 
synt. I p. 413) etc. Quarum certae quaedam in sermonem urba- 
num ascitae sunt, velut ;,quid est negotii*^ ap. Cic. p. Flacc. §. 8 ; 
Tuscul. I, 6 ; ^nihil est negotii^ fin. II, 17 ; fam. I, 2, 2 ; p. Mil. 
§. 17 cf. Pl. Aul. 194. Rarior exstat formula: „hoc signi est" 
Ter. Eun. IV, 1, 15, qua Cicero usus est p. R. A. §. 83 id erit 
signi (Halmius notat: der Genetiv durch eine Art Attraction von 
id abhaengig, wiewohl signum Praedicat ist); contra in ep. ad 
Att. IV, 16, 1 dicit : hoc signum erit ; cf. Cato r. r. 38 hoc signi 
erit; Cornif. IV, 8 nunc hoc signi est; Pl. Amph. 421 signi dic 
quid est ? Vid. fragm. signi dicam quid siet. (ap. Prisc. V, 37). 

4. de praepositionibus ad et apud. 

Hunc usum breviter attingere licet, quippe quem iam 
W5lfflinus 1. 1. p. 143 aliique latius tractaverint. In quibusdam 
enim locutionibus sermo familiaris praepositionibus ad, apud uti- 
tur pro in c. Abl., velut ad, apud forum legimus saepissime apud 
comicos, cf. Brix ad Mil. 930. Cicero in prioribus tantum oratio- 
nibus hunc usum amplexus est; p. B. A. §. 44, Tull. §. 20 ad 

villam; Verr. IV, 48 apud villam cf. Ter. Ad. 519; Petron. 61 ad 
villam ; Apul. mag. 87 apud villam nupsisse. — In posterioribus 
orationibus Cicero dicit in villa cf. Pis. 89 ; Mil. 51 ; Phil. I, 8 ; 
n, 42. 104*). 

5. utrum . , . ne — an 

p. Qu. §. 92 optimi codices praebent : ea res in discrimine 
versatur, tdrum possitne se defendere, an . , . Hic usus sermoni 
plebeio inprimis tribuendus est ut Plaut. Capt. 265 utrum stric- 
timne attonsurum dicam an cf. Bri^ ad h. 1. 

6. Circumscriptio imperativi iussivo facito coniunctione ut 
aut apposita aut omissa referenda est ad sermonem priscum cf» 
exempla ex Plauto, Terentio, Catone apud Holtze II p. 135. Cicero 
hanc circumscriptionem usurpavit in orat. p. R. A. §. 74 tibi in 
mentem veniat facito et in ep. ad Att. 11, 4, 4 facito ut sciam, 
(quem locum Draegerus §. 153, 5 omisit) ; contra fam. VII, 16, 3 
fac plane sciam; cf. Verg. Aen. XII, 438 facito sis memor. 

Similiter vetustiores scriptores usurpaverunt nolito pro noli 
et nolitote pro nolite, cf. Non. p. 481 et 505, ubi locos affert ex 
Lucil. 1. XXX nolito putare et ex Sisenn. Hist. 1. III: nolitote 
mirari. 

Aliae circumscriptiones imperativi apud poStas sunt: parce 
cf. Pl. Pers. II, 5, 11 pressare parce ; fuge cf. Hor. carm. I, 9, 18 
fuge quaerere; omitte cf. Pl. Pers. 642 rogare omitte, Ter. Eun. 
989 omitte dicere; remitte cf. Ter. Andr. 827 remittas onerare, 
Hor. carm. II, 11, 3 remittas quaerere; mitte cf. .Pl. Pers. 207 
mitte male loqui, Ter. Andr. 873 m. male loqui, ib. 904 mitte 
orare ; Lucret. VI, 1054 mirari m., Hor. carm. I, 38, 3 mitte sec- 
tari, epod. 13, 7 cetera m. loqui (Val. Max. VII, 2 m. deflere). 
Eadem verba poStae extra hanc circumscribendi rationem cum 
infinitivo coniungebant cf. Pl. Epid. HI, 4, 28 quid parcam prolo- 
qui; Aul. IV, 4, 24 scrutari mitto, Ter. Haut. 900 mitto osculari, 
Eun. 528 misi orare ; Lucret. IV, 688 mitto dicere. Quem usum 
scriptores quoque orationis solutae asciverunt, sed paucis locis, 
velut Cicero tantum in prioribus orationibus p. Qu. §. 85 mitto 
illud dicere ; p. R. A. §. 53 mitto quaerere ; p. SuU. §. 22 mitto 



\ 



*) Nonius de hoc usu dicit 522, 22: error consuetudinis apud pro in 
utitur. Itaque vitiose dicimus, cum nos in foro fuisse dicamus, apud aut ad 
forum fuisse, cum apud iuxta significet. 

quaerere; at de rep. I §. 47 omitto de te dicere; Quintil. V, 10, 
18 hoc exsequi mitto ; Apul. Flor. III, 17, 80 mitto dicere; cf« 
Sall. lug. 52, 5 neque remittit explorare. — Hanc rem propterea 
hoc loco copiosius tractavi, quia Draegerus §. 414, 7 a perpauca 
exempla collegit. 

7 a. In orat. p. Qu. §. 55 licentiam quandam dicendi reperi- 
mus, qua Cicero praeter hunc locum tantum in epistulis usus 
est. Dicit enim per ellipsin vocis ^proverbium* vetus esty ut 
fam. VII, 3, 4; Att. VII, 2, 8 vetus illud sc. dictum ; Pl. Asin. 
203 vetus est ; sed Ter. Ad. V, 1, 17 vetus verbum est. 

b. Contra in formula quadam, quae in sermone urbano per 
ellipsin usurpari solet „nisi me fallit scil. animus'' Cicero uno 
loco pleniorem exhibuit, p. R. A. §. 48 nisi me fallit animus; 
aliis locis „nisi me fallit" cf. p. Sest. §. 45. 106 ; Attic. XIV, 12, 
2; fam. IV, 2, 3; XII, 5. Pleniorem formulam invenimus prae- 
terea apud Pl. Men. V, 9, 22 nisi me animus f. ; Ter. Haut. 
614. 668; Phorm. 735; Lucretius tribus locis dicit: nec me 
animi fallit I, 136. 922. V, 97 B; denique Sall. Cat. 20 fln. nisi 
fortc me animus fallit. Ac Sallustium hac formula usuin esse 
non est mirum, si reputamus magna eum priscorum verborum 
aflfectatione fuisse ob eamque rem ab antiquis Catonis furem no- 
minatum esse. Hoc loco igitur memorabile illud nobis occurrit 
sermonem Ciceronis et Sallustii, qui ceteris in rebus tam valde 
discrepat. in hac formula consentire, id quod ex natura prioris 
Ciceronianae elocutionis repetendum est. 

8. De coordinatione sive parataxi, 

Sermonis vulgaris et familiaris proprimn est singula enun- 
tiata simplicia similibus adiungere deficientibus omnibus fere 
coniunctionibus, quibus singulae enuntiati partes inter se subiungun- 
tur. Quod etiam apud poetas comicos reperimus, inprimis in 
verbis : facio, credo, scio, cogito, spero, censeo, dico, video aliis 
cf. Holtze II, 227 ; velut ap. Pl. Merc. 207 credo non credet 
pater. Cuius rei pauca exempla etiam apud Ciceronem invenimus 
in prioribus orationibus et in epistulis : 

p. Q. §. 55 memini: vetus est; Verr. I §. 58 memini: vidi, 
Haec parataxis minus mii;abilis est, si ad verba finita accedunt vo- 
cabula: sic, hoc, illud, similia ut 

p. Q. §. 39 *^« credo : hominem propinquum — nolebas aut 
non audebas appellare; ib. §. 70 unum illud dico etc. 

p. R. A. §. 139 vmm hoc dico nostri isti nobiles . . . orna- 
menta sua concedant necesse est; ad Attic. III, 9, 2 tantum dico : 
nos invidi perdiderunt ; ib. XV, 2, 2 fanfum video : non videmur 
esse victuri ; sed Verr. I, §. 34 umm hoc dico . . . statuere te 
debuisse et p. ' Qu. §. 77 sic cogitaham fore uti . . . timore prola- 
berer. Quae formula sic cogitabam a comicis frequentata est, 
velut Ter. Andr. 110 Sic cogitabam : hic huius mortem tam fert 
familiariter. Similis formula, quam legimus in epistula illa Sul- 
picii ad Ciceronem (fam. IV, 5, 4) coepi egomet mecum sic cogi- 
tare, item ex usu comicorum est cf. Pl. Aul. II, 8, 10 deinde 
egomet mecum cogitare occepi ; Ter. Eun. 629 ; per ellipsin verbi 
pCOgitabam*! Ter. Andr. 82 egomet continuo mecum cf. Verg. 
Aen. I, 36. Neglecta hac formula Cicero p. R. C. §. 48 dicit: 
hoc initio cogitare coepit. 

9. De subordinatione. 

a. In enuntiatis causalibus et concessivis simile redundantiae 
genus apparet, de quo in prima parte dissertationis planius dis- 
putavimus. In his enim enuntiatis simplici coniunctioni demon- 
strativa quaedam locutio praecedit. Hoc modo in enuntiatis cau- 
salibus se excipiunt voces : propterea — guod, sexies in orat. p. 
Qu.; octies in or. p. R. A. ; idcirco — quod ; ideo — quod\ et in 
enuntiatis concessivis voces tametsi — tamen. 

De qua re Woelffllinus copiosius disseruit 1. 1. — Sed hoc 
dicendi genus passim in omnibus Clceronis scriptis comparet etsi 
non tam multis locis quam in prioribus. 

b. Eodem spectat formula non eo — quo, pro vulgari in 
sermone urbano non — quo. Legimus tantum in orat. p. Qu. 
§. 5 non eo dico — quo, p. R. A. §. 51 neque haec eo profero — 
quo et in epist. ad Att. III, 15, 4 neque haec eo scribo, quo cf. 
Plaut. Trin. 341 non eo haec dico, quin; Pl. Asin. 843 non eo , 
quia. Pariter comici omnibus, quos cquidem novi, locis dicunt 
eo quia, non eo quod cf. Pl. Curc. 61 ; St. 177 ; Pers. V, 2, 53 ; 
Truc. II, 2, 17 ; Amph. 756 ; Ter. Haut. 505 ; quo ex numero 
Curc. 61, Amph. 756 ; Haut. 505 legimus formulam eo fit, quia ; 
Cicero uno loco eo . . . quia dicit p. Tull. 6 ; eo quod de inv. I §. 8 ; 
(ibid. II, §. 28 ea re quod) p. Qu. §. 17 ; Verr. III §. 63 ; V §. 
69; praeterea ap. Cornif. III, §. 15; IV, §. 16; Cornel. Eum. 11, 5; 
Lucret. IV, 291 ; Hor. sat. I, 3, 20 ; 11, 3, 120. 

c. Similen^ redundantiam prae se ferunt in enuntiatis tem- 
poralibus formulae dum — interea; usque dum, 

dum — interea excipiunt se p. Qu. §. 28 haec dum Romae 
geruntur, interea ; p. R. A. §. 91 ; Verr. V, 91 cf. Pl. St. 336, 
dum — interim, ib. 764; Haut. 833 dum eximus, interea op- 
peribere. 

usque dum legimus p. Qu. §. 67 ; Verr. I §. 12 ; ad Attic, 
XV, 23. Hanc pleniorem formulam iam Cato usurpat r. r. 110. 
112. 160, usque donec 56; Varr. r. r. HI, 9; saepius comici Pl. 
Amph. 472, Truc. U, 3, 1, Men. 728, Asin. 328; usque donec 
Ter. Andr. 662, Pl. Mil. 268 ; CatuU. 44, 14 usque dum ; Priap. 
83 V. 44 Buech. ; disiuncte ibid. v. 34 et ap. Cic. fam. XH, 19, 3 
mihi quidem usque erit curae, quid agas, diim cf. Ter. Haut. 983. 

usque eo . . donec p. Tull. 14; Verr. I, 17; bell. Afr. 23, 2; 
31, 2 cf. Pl. Cist. II, 3, 40 ; Rud. III, 5, 32 usque adeo donec ; 
Truc. I, 1, 8 usque adeo — donicum; Men. 728 adeo usque — 
dum. Plenissimum huius generis dicendi exemplum est Ter. 
Haut. 136 usque dum — interea usque. 

Ceterum eiusmodi formulas per omnia saecula in ore ho- 
minum plebeiorum mansisse hoc testimonium est, quod Anthimus, 
qui initio saeculi VI. epistulam scripsit de observatione ciborum, 
formula usque du^n utitur §. 64 (edit. Val. Rose 1877). 

d. necesse habere cum infinitivo coniunctum sermoni cotidiano 
tribuendum esse ex eo colligas, quod exceptis paucis locis Cicero- 
nianis tantum apud scriptores reperitur, qui vulgari genere dicendi 
utuntur. Qua de re planius disserere licet, pra^sertim cum 
Draegerus §. 414 hunc locum summa cum brevitate et securitate 
tractaverit. Dicit enim hanc locutionem tantum apud Ciceronem 
comparere 'his locis : 

^ - P« Quinct. §. 13 non necesse habeo dicere ; de opt. gen. 
§. 14 non verbum pro verbo necesse habui reddere; ad Attic. 
X, 1, 1 (emendandum est X, 1, 4) eo minus habeo necesse scri- 
bere ; Lentul. ap. Cic. fam. XII, 15, 1 exspectare praesidium non 
necesse habui. 

His locis prolatis addit: Es ist zu bemerken, dass der Satz 
tiberall negativ ist und dass Cicero die Verbindung nur in seinen 
Jugendschriften und ein Mal in einem Briefe anwendet. 

Miror unde factum sit, ut Draegerus^ libros qui inscribuntur 
;,partitiones oratoriae et de optimo genere dicendi" ab adulescen- 

tulo Cicerone scriptos esse contendat, quippe qui in postremam 
eius aetatera a. 45/44 incidant. Deinde praeter illum unum locum 
in epistulis legimus hanc locutionem ad Attic. XII, 39, 1 : necesse 
ne haberes scribere et ib. XVI, 2, 5 ne necesse habueris reddere. 

Sed illud recte observavit omnibus his locis formulae ^necesse 
habere^ negativam aliquam notionem additam esse, id quod etiam 
videmus ap. Ter. Ad. 51 non necesse habeo agere; Vitruv. II, 7, 2 
quo minime necesse habeam adire ; ib. X, 22, 1 non necesse habul 
scribere ; Petron. 54 ne necesse haberent plorare. Sed iam auc- 
tor bell. Afr. hanc legem neglexit c. 39, 2 : ^cum necesse haberet 
legiones deducere^ ; post eum Claudius in oratione de iure 
honorum (cf. Nipperdey Comm. Tac. ann. vol. II. p. 314): ^^ut 
quae tali marito necesse habuerit succumbere" ; ceteri loci sunt: 
Quintil. VIII, 5, 3 ; XI, 1, 74, Front. Strat. I, 11, 2 — quos 
omnes Draegerus ' omisit. Hanc formulam conservatam esse in 
sermone vulgari, ex eo intelligimus, quod Anthimus, de quo 
modo diximus, ea usus est in praefat. : necesse habemus nos gu- 
bernare, ib. 49 o&trea necesse habetur pro desiderio permittere. 

e. Denique commemoramus Ciceronem in oratione p. R. Am« 
§. 53 et in ep. Att. III, 9, 1 solum dicere : animum inducere ut cf. Pl' 
Ba. 1186; St. 346; Poen. IV, 2, 55; Epid. IV, 1, 27 ; sed in posterio- 
ribus libris infinitivus ab hac locutione pendet cf. p. Cluent. 45; 
Catil. I, 22; div. I, 13, 22; II, 20, 46; Tuscul. V, 10, 30. 

Restat ut de loco quodam difficillimo disputemus, quem ut 
expediret Klotzius perverse opinor ad sermonis prisci genus di- 
cendi confugit. Locus est in orat. p. Qu. §. 13: ;,Ilaque hercule 
haud mediocriter de communi quidquid poterat ad se in pri- 
vatam domum sevocabat. Qua in re ita diligens erat, quasi ii 
qui magna fide societatem gererent, arbitrium pro socio condem- 
nari solent.*' 

Manutius recte adnotat: quod attinet ad verba vix mihi 
nihil desiderari quisquam persuaserit; unde enim regitur, quo 
modo consistit per se arbitrium pro socio ? 

Ac Klotzius (Anmerkungen zur Rede p. Qu. p. 566) arftt- 
trium ex usu sermonis prisci existimat accusativum esse, ut ait, 
^des entfernteren Objectes zu condemnari.'^ Quae interpretatio 
neque similibus exemplis stabilitur neque Ciceronis auditores 
eiusmodi dicendi genus intellexisse putandum est. Manutius conie- 
cit: ad arbitrium, alii alia. 

Tota haec quaestio continetur rebus iudicialibus. Socii (Han- 
delscompagnons) enim ad mutuam - inter se patrocinium utebantar 
actione pro socio contractaeque lites iudicabantur per arbitrum, 
Arbiter autem hac re ab iudice discrepat, quod millis legum et 
formularum vinculis adstrictus est, sed exaequitate iudicat; inde 
etiam arbitrium dicitur sententia. quae ab arbitro statuitur (Fest. 
p. 15 M). 

Jam si ceteros locos inspicimus, ubi de his arbitriis mentio fit : 
R. C. §. 25 cur non arbitrum pro socio adegeris ? 
ibid. quem per arbitrum circumvenire podses . • ., hunc 
per iudicem condemnabis ? 

R. A. §. 114 nonne damnatus per arbitrum. 
Tull. §. 53 tu aut per arbitrum restituas aut sponsione 
condemneris. 

nullo modo dubium mihi videtur, quin etiam hoc loco 
legendum sit : per arbitrum pro socio condemnari. Atque arbitrium 
pro arbitrum scribere facillimum in modum librario accidere 
potuit (cf. p. R. C. §. 25), et praepositio per omissa esse mihi 
videtur ex simili palaeographica breviatione praepositionum per 
et pro. 

Atque his tribus dissertationis partibus ad finem perductis 
si animo perlustramus totum haruna orationum habitum, quis esf 
qui neget simillimum esse alterum alterius genus dicendi? N^am 
si praeterimus illam Asianam aictionem, qua summe floret utra- 
que oratio, non ita pauca verba et locutiones colligere possumus, 
quibus Cicero in his tantum orationibus utitur, ut 

commendare et concredere : Qu. 62 ; R. A. 113 

horridus — aridus : Qu. 93 ; R. A. 75 

inter vivos numerare : Qu. 43 ; R. A. 113 

nuntius volucer ; Qu. 80 ; R. A. 19 

voces vetus et antiquus tam religiose distinctae p. 27. 28. 

vel praeterea in epistulis tantum 

iniuriam facere Qu. 31 ; R. A. 146 ; fam. III, 8, 3 

inopia et solitudo Qu. 5 ; R. A.' 20 ; Qu. fr. I, 1 §. 25 *) 

non eo — quo Qu. 5 ; R. A. 51 ; Attic. III, 15, 4 alia. 



*) Hanc formulam mihi Cicero ex Cornificio ascivisse videtur, apud 
quem legimus I. §. 8 inojoiam, Bolitudinem^ calamitatem (cf. ib. II §. 7). Inde 
etiam Cicero in libro de inv. I*§. 109 inopia^ infirmitas, aoUiudo» Vox ino^ia 

Quare etiamsi nobis nihil traditum esset de harum oratio- 
num aetate, tamen ex sermonis similitudinibus coniecturam faceres 
eas eodem fere tempore habitas esse. Neque id mirandum est, 
si unam alteramve earum quas nos ex his duabus orationibus 
protulimus proprietatum, etiam in insequentibus orationibus, quae 
quidem ad illarum aetatem proxime accedunt, invenimus ut in 
orat. p. Tull., in Verrinis. Apparet enim Ciceronem non repente 
sed sensim idque ut ait auct. dial. c. 22 ^utique in iis orationibus, 
quos iam senior et iuxta finem vitae composuit" sermonem duum 
ad eam perfectionem absolutionemque adduxisse, qua ^apud po- 
steros id consecutus est, ut iam non hominis nomen sed eloquentiae 
habeatur : hunc igitur spectemus, hoc propositum nobis sit exem- 
plum, ille se profecisse sciat, cui Cicero valde placebit.^ (Quin- 
til. X, 1, 112). 



his locis siguificat dLizopia === inopia consilii, ut dicit ad Attic. VI, 3, 2*, liac 
vi praedita raro invenitur apud Cic. et praeter illos locos : p. Qu. 84 • p. Cluent. 
57. Cornificii elocutionem multum valuisse ad Ciceronis sermonem in libro 
„de inventione" nemo negabit, qui utrumque legerit. Multa similia etiam in 
his prioribus orationibus occurrunt, velut planum^ perspicuum facere p. 20, 21 
et illa paronomasia perspicuum — siispiciosum p. 12 cf. Cic. p. R. A. §. 18 id 
quod adhuc est suspiciosum nisi perspicuum res ippa fecerit et Cornif. II §. 11 
rcm perspicuam, non suapiciosam videri oportere; ib. IV §. 53 rem videntur 
perspicuam facere, non suspiciosam. Deinde voce ^ceriatio" pro y,certamen'^ 
j Cicero in orationibus tantum duobus locis usus est: p. Quinct. §. 68 par cer- 

tatio cf. Cornif. IV §. 41 par c.\ ibid. §. 73 iniqua certatio. Denique p. R. A. 
§. 135 Cicero in Chrysogono describendo Cornif. exemplum deacriptionis, quod. 
IV §. 57 profert, imitatus esse milii videtur- utroque loco legimus: per forum 
volitare (Cic. 1. 1.), volitare et vagari in foro (Cornif.), alia. 



Addidamentum I. 

De oratione Ciceronis p. Q. Roscio Comoedo. 

Orationem p. R. Com. quo anno Cicero habuerit sententiae adeo inter 
se discrepant, ut Ferratius a. 77 a. Chr., Manutius et Drumarinus a. 68 eam 
habitam esse censuerint. Locus unus, ex quo mea quidem opinione aliquid 
coniectura assequi possumus, est §. 33: ^Accepit enim (scil. Roscius) agrum 
temporibua iis^ quum iacerent jpreiia praediorum . . . Tum propter reipublicae 
calamitates omnijim possesaiones erant incertae, nunc deum immortalium benig- 
nitate omnium fortunae sunt certae." 

Ac Drumannua quidem (R. G. V p. 346 — 48) haec verba ad bellum 
cum gladiatoribus, quod a. 73 — 71 gestum est, spectare et cum Cicero altero 
loco (§. 37) hoc praedium abhinc tres quatuorve annos accepisse dicat Ros- 
cium orationem ipsam a. 68 (68 + 4 = 72) habitam esse putat. Contra equi- 
dem persuasum habeo orationem in annum post reditum Ciceronis ex Asia 
incidere a. 77 (76), de quo ipse Brut. §. 318 loquitur: „unum annum cum 
redissemus ex Asia causas nobiles egimus" atque illa tempora maiore iure 
referenda esse ad SuUanas proscriptiones, de quibus similia dicit in Paradox. 
§. 46 : qui expuhiones vicinorum, qui latrocinia in agris^ qui possessiones vacuas^ 
qui proscriptiones locupletum, qui clades municipiorum, qui illam Sullani 
iemporis messem recordetur etc. et Sallust. Cat. 51, 32 „uti quisque domum aut 
vUlam^ postremo vas aut vestimentum concupiverat, dabat operam, ut is in 
proscriptorum numero esset". Sed quid talibus argumentis opus est ? Nonne 
Cicero ipse paucis annis ante causam egit pro R. Amermo, cuius in praedia 
Chrysogonus, libertus SuUae summa cum atrocitate impetum fecerat ? Quibus 
de causis orationem p. R. Comoedo Ciceronem fere primam ex Asia regressum 
habuisse existimo a. 77 vel 76. 

Cui rei testimonio est etiam aermo huius orationis. Totius enim oratio- 
nis habitus prioribus similior est quam posterioribus. Ac primum quia per- 
multa exempla inveniuntur Asiatid moria dicendi velut cum universe verborum 
quaedam abundantia, tum maxime illud studium notiones dwohus verhis signi- 
ficandi cf. §. 30 pravum et perversum^ §. 44 locupletes et pecunioai, §. 46 irasci 



«•/ 

et suscensere, §. 48 consUtere et commorari, Ib. callidus et versutuSj ib. ductum 
et conjlatiim, §. 51 resiatere et repugnare aliaque plura; qua in re tamen hoe 
aiiiiiiadverteudum est Cioerouein ut in duabus prioribus orationibus partieols 
aUjfue 82 ies, ac 45 ies, ita in liae atque l>i8 tantum (§. 2^. 43), ae niinquam 
crcberrime et usum esse. 7-4 

Deinde in liac orationo sicut in duabus prioribus Cicero nonnulllB elo- 
cutiouibus et verbis utitur, quae posterioribus desunt; quo cx numero pro- 
feri mus : 

1. Similis illi formulac p. Qu. §. 45 person^m capere, ubi simplex verbum 
pro composito positum est (cf. p. 21), frequentata formula poetarum maximeque 
comicorum est laborem^ dolorem capere (pro suscipere, accipere). Haec enim 
vocabula cum permultis locis coniuncta videmus, velut Ter. Andr. 831 eius 
labore. oXqwc eius dolore; Pl. Pseud. 686; tum alterum pro altero positum in- 
venimus, ut Ter. Andr. 720 „labor" pro „dolor« cf. Hec. 286; Haut. 82 si 
quid laborist = dolori; Pl. Rud. 190; (itaque etiam verb u m Zaftorarc utramque 
vim liabet et laboris et doloris, laborare ex); atque ^dolor-* pro „labor" ut 
Serv. adnotat ad Verg. Aen. X, 398 mixtus dolor et pudor : „alii dolorem ali- 
cuius studii ardorem et promptam gloriae cupiditatem reterum morc dictum 
volunt, ut Graeci 7c6vov appellant, cf. Lucil. nam omnibus unu" dolor captu' 
labosque". Hinc profecta est duplex illa vis elocutionis „laborem capere^, 
vclut Ter. Andr. 720; 870; Pl. Trin. 271 animo /aftor grandis capitur aliisque 
locis quibus labor vocis „dolor" vim liabet, sed Ter. Hec. 344 inancm labo- 
rem c; Haut. 399; Pl. Stich. 162; Lucret. V, 1180 propria vi utitur. Quam for- 
mulam Cicero uno loco usurpat, in or. p. R. C. §. 49: tantum lahoretn 
capere, quo loco labor vim habet 7t6vou, sed Ter. Andr. 870 tantum 1. c. =j 
dolorem; in sequentibus orationibus Cice^o pro ^laborem capere" dicit „L 
suscipere-^ ut Terr. V §. 180 tantum l. suscipere, cL Planc. §. 3; Mil. §. 94; 
dom. §. 29. 

2. Pariter in orationibus uno loco invenimus formulam aliquid compendii 
facere = „facere ut aliquid compcndii sit (~ ersparen)" p. R. Com. §. 49 ut 

! paullulum tu compendii facias cf. de off. III §. 63, Praeterea lcgimus apud Pl. 

j- Truc. II, 4, 26, saepius (cf. Lorenz ad Pseud. 1124), Pacuv. 175; LueiL 29, 

1 ■ 37 M. ; Vitruv. III, 2, 20 ; VI, 1, 5. 

.' 3. Superlativo novissimus = extremus Cicero iititur uno loco: p. R. C. 

1 ■ §.30. Hic sup. Varronis demum aetate in sermoncm ascitus est cf. Varr» 

' L. L. VI p. p5 M. „extremum novissimum quoque dici coeptum vulgo, quod 

I mea memoria ut Aelius sic senes aliquot nimium nocum verbum quod csset 

I vitabant.^ Cicero uno loco, ut iani diximus, lioc vocabulo utitur itaque fal- 

sum est, id quod Gell. X, 21 dicit Ciceronem semper lioc verbo abstinuisse. 

In posterioribus libris sumit verba extremus, proximus, recentissimus (Attie. 

VI, 1, 1); sed invenimus in epistulis amicorum ad Cic. datis, fam. X, 30, 20; 

XI, 1, 3 (ter); XII, 13, 1. 3; ap. Corn. Nep. semel Eum. 1; ap. Caesar saepius. 

4. Pariter adverbium extemplo reperimus apud Ciceronem tantum In 
orat. p. R. C. §. 8 et in conversione illa carminis Aratei v. 351, permultis 
locis inprimis apud poetas. 

5. Formiilain quam mox (= qiiam cito Fest. p. 261) post verbum ex- 
tpectare legimus apud Cicerouem de iuv. II §. 85 et p. R. C. §. 1. et §. 44 
exspecto quam mox ego dicam. Qui usus prisco sermoui proprius est cf. Enn. 
ap. Cic Div. I, §. 107 omnes spectaut, quam mox emittat currus •, Ter. Phorm. 
161. 605-, cf. Liv. 3, 37, 5-, 5, 45, 1; 34, 11', 4. 

Denique illud mirabile in memoriam revocemus Ciceronem in hac ora- 
tione omnibus fere locis ad coniungenda dua vocabula (synonyma) particula 
^ef^ uti, in duabus prioribus autem plerumque „ac^ atque.*^ Quam rem non 
intelligimus, nisi hanc orationem in primum post reditum Ciceronis ex Asia 
tempus incidere censemus •, quippe quo tempore Asiatico et Rhodio more dis- 
tractus in dictione sua fluctuaverit. Atque in illis duplicibus locutionibus ut 
Asiano generi serviebat, ita ipsa earum copulatione per particulam et in hac 
oratione consulto Asianae dictioni reluctatus esse mihi videtur: nam in inse- 
quentibus orationibus particulis „et, ac, atque" promiscue usus est. 



Addidamentum 11. 



De formula ,,per fidem declpi**' cf. p. 15^. 

De hac similibusque formulis nuperrime subtilissimum in modum dis- 
seruit H. Usener in libello, qui inscribitur „Grammatische Bemcrkungen" 
(Neue Jahrbb. fftr Philolog. u. Paedagg. 1878, p. 74 sqq.) Cuius argumenta- 
tionem nonnuUis meis argumentis amplificatam hoc loco proferre non alie- 
num puto. 

Quam formulam „per fidem decipi" Nipperdeius (Caes. p. 123) aliique 
interpretati sunt : per fidem i. e. datam nec servatam, ut praepositio^^^per 'ean- 
dem vim habeat ad notionem vocis „fides", quam sola vox in casum ablativum , 
qui dicitur instrumenti, flexa. Atque ipsos scriptores Latinos hanc notionem 
inesse in praep. per existimasse, ex eo colligimus, quod pro legitima formula 
„per fidem decipi** etiam posuerunt solum casum ablativum: fide, ut Cic. p. 
R. A. §. 110 Utiua fide decepti. Hanc vero solam per se positam vocem „fide", 
quid sibi velit, parum liquere ratus Cicero addit hoc loco: istius fide vel 
potius perfidia decepti atque altero, qui est in libro de inv. I §. 71 dicit: 
„8umma igitur amentia est, in eorum fide spem habere, quorum perfidia 
totiens deceptus sis** ; unde facile intelligatur, „per fidem" vel „fide" idem 
valere ac „perfidia" vel ^perfide", quod adverbium perraro legimus. Jam 
haec sonorum similitudo, quae intercedit inter has voces per fidem et perfide . 
(litteram m obscurum in extremitate dictionum sonat, Priscian. I, 38 ; Quintil. 
]LX, 4, 40, cf. Corssen, Aussprache I', 263 sq.) efficiebat ambiguitatem quaudam 
elocutionis, propter quam ipsam haec formula per fidem pro perfide consulto 
a scriptoribus retinebatur atque varios in modos mutabatur, cf. Plaut, Most. 

4 

500 per f. deceptus sum •, Cic. de inv. I §. 71 p. f. follere ; Caes. b. G. I, 46, 3 
p. f. circumventos -j Hirt. 8, 48^3 vulnera per f. impositaj Liv. 38, 25, 16 per 
f. violati colloquii, alia. Nec tamen deerant, qui scrupulosius haererent in htc 
pervulgata formula, quam aut data opera evitare aut quavis ratione expedire 
conarentur, velut Cic. R. A. §. 110 flde vel potius perlidia decepti; Val. Max. 
9, 2, 1 quatuor legiones contrariae partis fidem suam secutcu . . . obtruncari 
iussit (= per fidem deceptas) cf. Senec. de prov. 3, 7 multa milia civium uno 
loco po8t fidem, imo per ipsam fidem trucidata. Haerebant autem — ut nos 
— iu praepositione per, qiiam, qua illis temporibus vi utebatur, ex ea inter- 
pretabantur = propter, durch, in Folge, wegen, ut Terent. Phorm. 469 
propter fidem decepta. Quam interpretationem falsam esse Usener dilueide 
ostendit. 

Jam si recte intelligere volumus hanc formulam „per fidem decipi", 
proficiscendum est ab antiquiore — ut alliteratio docet — formula ap. Liv. 
1, 9, 13 per fas ac fideni decepti^ (cf. Tacit. ann. XIII, 15 neque fas neque fidem 
pensi habere) in qua iiihil inest ambiguitatis, nisi forte, ut per fidem pTO 
per perfidiam, ita per fas pro per nefas posituni esse contendis. Atque ex 
hac locutione „per fidem" natum est adiectivum perfidua \ pcrfidus autem is 
vocatur, qui fide caret, ideoque hanc negativam vim etiam iu praepo$itione per 
cum substantivis coniuncta quondam fuisse credendum est*, hoc est: praepo' 
sitio per antiquioribus temporibus significavit in his formiilis = contra, wider; 
sed inscquentibus formula retinebatur illa quidem nec tamen haec vis prae- 
positionis per, imo in contrariam — quae tum viguit — convertebatur, quaZis 
comparet in formula illa obsecrationis : „per fidem tuam". — Quam rem ita se 
habere alter locus Sallustianus hist. I fragm. 51, 15 confirmat: „ut te neque 
hominum neque deorum pudet, q\i08 perfidem aut periurio violasti* ubi, si obso- 
leta illa interpretatio praepos. per recta esset, Sallustius scribere debuit : „per 
fidem aut per iusiuraudum" *, nunc vero per fidem = perfidiS consentaneum est 
vocabulo periurio, Quo ex loco colligere licet in prisco sernione ut suppeditasse 
formulas per fasj per fidem^ ita ctiam per ius^ ex qua originem duxerunt 
vocabula periurus^ periurium, Sed ex his formulis una conservata est: per 
fidem^ quippe in qua ambigua illa sonorum similitudo cum adiectivo perfide 
auribus accommodatior fuerit, quam in illis : per fas = (perfaste), nefaste, 
nefarie, et per ius = periure, iniuste. Atque in locum priscae illius praepo- 
sitionis per, cuius vis non iam intelligebatur succedebat praepos. contra idque 
accidisse in formulis per fasj per ius maximo mihi est documeuto antiquior 
quaedam formula, quam Cicero nobis tradidit ex haruspicum responsis ih 
orat. de har. resp. §. 34: „Oratores contra iiis fasque mteTiactos. Fidem iusque 
iurandum neglectum." 

Ex iis, quae copiosius de hac praepositionis „per" notione disputat 
Usener 1. 1., haec refero. „In periurus „gegen den Schwur handelnd" oder 
„anders handelnd als geschworen" zeigt das alte adverb. skr. param, osk. 
perum (eodem spectat ndpav, TT:dpY]v= ultra, trans c£ perfugerey perfiiga = 
transfugere, transfuga) dieselbe Bedeutung wie griech. z. B. in n a p d cmovJoc. 
Irre ich nicht, so Iftsst sich im Lateiu. sogar noch die volle Form perem 
nachweisen in perendie „an anderem (ttbemachstem) Tage" und mit Synkope 

in permitiea, das seine Erklslrung in dem gelS.ufigen perire hat. Lokale Gelt- 
ung hat sich nicht selten erhalten: „peregre „in anderer Gemarkung", per- 
emne und pertermine auspicari „auf der andern Seite des Flusses oder der 
Grenze", so perlicere auf die andere Seite locken, vielleicht auch perfuga, 
perfugere, perfugium, Das Anderseitige wird zu einem Gegensatz gegen das 
Naturliche, Verniinftige u. s. w., wie in perplexus, perverto, perdo, pereo, 
perimo, so in 'periurus,'^ 



Addidamentum III. 

De voce „antiQuus" cf. p. 2>S. 

Ex hac inprimis antiquiorum poetarum et scriptorum consuetudine 
dicendi glossam obscurissimam Pauli p. 26. M. interpretandam esse puto 
„Antiquum veteres etiam pro omnia posuere." Quo loco sCiiptura codicum 
vocem ineptissimam praebet : omnia. Atque O. Mtillerus coniecit „apud Festum 
fuisse omine pro homine, et grammaticum id notasse, quod apud ahtiquiores 
etiam homines antiqui dicuntur, ut cives antiqui apud Pacuvium." Equidem 
opinor Festum exempla protulisse, ubi vox „antiquus" hac bona vi praedita 
legebatur, ut ap. Pacuv. 80 R. cives antiqui; Cic' R. A. §. 26 homines antiqui*, 
ob eamque rem hanc potius scripturam propono : „Antiquum veteres etiam 
pro probo omine posuere." Vocem probua aptissimam esse censeo, quippe 
quam scriba antecedente praepositione pro inductus facile praetermittere pOr 
tuerit. Posteriores scriptores nihil iam discriminis inter voces ^antiquus" et 
^vetus" sensisse ex loco apud Eutropium X, 10 intelligimus : vir probus et 
morum veterum; contra Pl. Capt. 401 adulesceus antiquis moribus. 

Addenda et Corrigenda. 



ad p. 34. Scripturam harida pro arida legimus etiam ap. evang. Matth. 23,15 

in codice Cantabrigiensi ^ qui idem praebet Luc. 11,16 honerare et 

honus cf. Boensch Itala u. Yulgata p. 462. 
ad p. 26. Vocem diluctUum in sermone vulgari conservatam esse iutelligimus 

ex loco apud evang. Luc. 24,1 (Vulg.) valde dilueulo (== primo di- 

luculo, 6p^poo ga^-iwg). 
ad p. 27. Ab hac vocis articulm significatione profecta est plebeia elocutio : 

in articvlo Cod. Just. 34,2 == statim. 






p. 6 lege Varr. r. r. pro Verr. r. r. 

p. 12 „ res ipsa „ res ipse. 

p. 20 „ Pl. Pers. I, 1,24 pro PL Pers. I, 1 24. 

Corrigenda. 



p. 5 lege revocandam pro revocandum. 

p. 6 ff De sermonis proprietatibus pro De sermonibus p. 

ibid. „ Varr. r. r. pro Verr. r. r. 

p. 8 „ dicat pro dicit. 

17 y, eiusmodi pro ejusmodi. 

26 „ attribuenda pro attribuendum. 

46 „ IV §. 51 cf. ib. §. 62 pro IV §. 57. 

48 „ personam capere pro personem c. 

49 „ littera m pro litteram m. 
52 ,, intelligimus pro iutelligimus. 

